text:
Barasabwa kugaragaza ibikorwa kuruta amagambo mu byo bashinzwe
Umuryango uharanira uburenganzira bw’umwana SOS, wasabye abafite aho bahurira no guharanira uburenganzira bw’umwana, guhaguruka bakagaragaza ibikorwa bifasha abana kumenya uburenganzira bwabo.
SOS yabisabye mu mahugurwa y’iminsi ibiri yahuje imiryango yita ku burenganzira bw’umwana ndetse n’izindi nzego bireba, yabereye mu Karere ka Gicumbi mu mpera z’icyumweru gishize.
Yabasabye guhaguruka bakagaragaza inshingano biyemeje, kuko kuguma mu magambo gusa bituma abana bashinzwe kurengera barushaho kuzahara.
Iyadede Rose, umuhuzabikorwa w’umushinga ushinzwe kurengera uburenganzira bw’umwana muri SOS, avuga ko hakigaragara ibibazo byinshi bituma umwana adahabwa uburenganzira akwiye.
Ati “abana benshi hanze aha baracyahohoterwa bikomeye bakandagazwa, kandi hari imiryango myinshi ivuga ko iharanira uburenganzira bwabo.
Turabasaba kugaragaza ibikorwa byabo, bakava mu mpapuro bakamanuka bakegera abana n’ ababyeyi bagakemura ibyo bibazo”.
Yasabye abitabiriye aya mahugurwa kumva ko guharanira uburenganzira bw’umwana ari ibyabo, ko ntawe bakwiye gusiganya kandi aribo babyiyemeje.
Abitabiriye aya mahugurwa, bavuze ko ubumenyi bungukiye muri aya mahugurwa, bugiye kubafasha mu kongera imbaraga mu byo biyemeje.
Umubyeyi Apauline, uhagarariye umuryango witwa AVIS avuga ko mu muryango ahagarariye bagiye guhindura byinshi kubera aya mahugurwa.
Yagize ati” Amahugurwa nk’aya aradufasha, kuko hari nk’ibintu byo gushyira mu bikorwa ibyarinda umwana twigiyemo usanga tutakoraga neza “.
Abitabiriye aya mahugurwa banagaragaje byinshi bikomeje kurushaho kwibasira uburenganzira bw’umwana, banafata umwanzuro wo guhyiramo ingufu bakabirwanya.
Bimwe muri byo ni uguterwa inda zitateguwe, gukoreshwa imirimo ivunanye, guhohoterwa, gucuruzwa n’ibindi.


c: text/html

text:
jeu.
02
août
2012
ISOMO RYA MBERE
Isomo ryo gitabo cy’Umuhanuzi Yeremiya (Yer 31, 31-34)
31Igihe kirageze – uwo ni Uhoraho ubivuze – maze nzagirane Isezerano rishya n’umuryango wa Israheli n’uwa Yuda. 32Rizaba ritandukanye n’iryo nagiranye n’abasekuruza babo, igihe nabafataga ukuboko nkabakura mu gihugu cya Misiri. Bo bishe Isezerano ryanjye – uwo ni Uhoraho ubivuze – ariko jye nakomeje kubabera umutegetsi. 33Dore iryo Sezerano nzagirana n’umuryango wa Israheli nyuma y’iyo minsi – uwo ni Uhoraho ubivuze – amategeko yanjye nzayabacengezamo, nyabandike mu mutima, bityo mbabere Imana na bo bambere umuryango. 34Ntibazongera kwigishanya bavuga bati “Menya Uhoraho”, kuko bose bazaba banzi, uhereye ku muto kugeza ku mukuru – uwo ni Uhoraho ubivuze – nkabababarira ubugome bwabo, sinzongere no kwibuka icyaha cyabo ukundi.
ZABURI (Zab 51 (50), 12-13, 14-15, 18-19)
Inyik/ Nyagasani, turememo umntima mushya !
Mana yanjye, ndemamo umutima usukuye,
maze umvugururemo ibitekerezo biboneye.
Ntunyirukane ngo unte kure yawe,
cyangwa ngo unkuremo umwuka wawe uzira inenge.
Ahubwo mpa kwishimira ko nakijijwe,
kandi unkomezemo umutima wuje ineza.
Abagome nzabatoza inzira yawe,
n’abanyabyaha bakugarukire.
Igitambo cyanjye si cyo ushaka,
n’aho nagutura igitwikwa nticyakunezeza.
Ahubwo igitambo Imana ishima ni umutima washengutse.
Mana yanjye, ntuzirengagize umutima washegeshwe kandi wihana !
IBANGONDIRIMBO RIBANZIRIZA IVANJILI (Mt 16, 18)
Alleluya Alleluya.
Nyagasani yubatse Kiliziya ye ku kwemera kwa Petero,
kandi ububasha bwo mu kuzimu ntibuzayitsinda.
Alleluya.
IVANJILI
+ Matayo (Mt 16, 13-23)
Muri icyo gihe, 13Yezu ageze mu gihugu cya Kayizareya ya Filipo, atangira kubaza abigishwa be ati “Abantu bavuga ko Umwana w’umuntu ari nde ?” 14Baramusubiza bati “Bamwe bavuga ko ari Yohani Batisita, abandi ko ari Eliya, abandi ko ari Yeremiya cyangwa umwe mu bandi bahanuzi.” 15Yongera kubabaza ati “Mwebwe se muvuga ko ndi nde ?” 16Simoni Petero aramusubiza ati « Wowe uri Kristu, Umwana w’Imana Nzima ! » 17Yezu amusubiza agira ati “Urahirwa, Simoni mwene Yonasi, kuko atari umubiri n’amaraso byabiguhishuriye, ahubwo ari ari Data uri mu ijuru. 18Noneho nkubwiye ko uri Urutare, kandi kuri urwo rutare nzubakaho Kiliziya yanjye, n’ububasha bwo mu kuzimu ntibuzayitsinda. 19Nzaguha imfunguzo z’Ingoma y’ijuru : icyo uzaba waboshye mu nsi kizabohwa no mu ijuru; n’icyo uzaba wabohoye mu nsi kizabohorwa no mu ijuru.” 20Hanyuma yihanangiriza abigishwa kutagira uwo babwira ko ari Kristu.
21Kuva ubwo Yezu atangira kumenyesha abigishwa be, ko agomba kujya i Yeruzalemu kuhababarizwa cyane n’abakuru b’imiryango, n’Abaherezabitambo bakuru n’abigishamategeko, akicwa kandi akazazuka ku munsi wa gatatu. 22Petero aramwihugikana, aramutonganya avuga ati “Biragatsindwa, Nyagasani ! Ibyo ntibizakubeho !” 23Ariko we ahindukirana Petero aramubwira ati “Hoshi, mva iruhande Sekibi ! Umbereye umutego kuko ibitekerezo byawe bitavuye ku Mana, ahubwo ku bantu!”

robotstxt: allowed

filter: keep


text:
Kurwara amour, kugurutsa indege, kwisaza n’andi mazina atandukanye bitewe n’akarere, ni yo ahabwa indwara yitwa iy’urukundo, ikunze kugaragara cyane ku bakobwa b’abangavu.
Ikinyamakuru Izuba Rirashe cyaganiriye na Béatha Mukarusanga, umuganga mu mitekerereze n’imyitwarire mu bitaro bya Ndera, maze asobanura byinshi ku cyo abantu bita indwara y’urukundo.
Ngo icyitwa indwara y’urukundo ni bimwe mu bimenyetso by’indwara yitwa Hystérie, akaba ari imwe mu ndwara zo mu mutwe zoroheje zivugisha umubiri, ni ukuvuga ko ibimenyetso byazo bigaragara ku mubiri inyuma kandi ikibazo kiri mu mitekerereze.
Iyi ndwara yibasira cyane abagore, cyane cyane abangavu, bakayikurana.
Hysterie iterwa n’iki?
Indwara ya Hysterie iterwa ahanini n’uko umuntu atabashije kwakira neza urukundo rw’ababyeyi be cyane cyane mama we, cyangwa se abandi bamukikije. Kurera umwana bajeyi, kutamuha urukundo rw’umubyeyi, ni bimwe mu mpamvu z’ibanze z’iyi ndwara.
Ibimenyetso by’indwara ya Hysterie
Iyo umuntu afite iyi ndwara, akenera cyane ko abantu bamwitaho, agakenera urukundo rwinshi, ikagira ibimenyetso biteye ubwoba nko kwikubita hasi, gusepfura bikabije, kunanirwa kugenda, gutakaza ibyumviro, kunanirwa kureba, kandi byose bigasa n’aho umuntu ari kubyikoresha.
Muganga Mukarusanga yemeza ko kutabasha guhangana n’ibibazo umuntu ahura na byo mu buzima nko kwanga kujya ku kazi akaryama mu gihe yagizeyo ikibazo, akarwara kugeza ubwo bamujyana kwa muganga bakabura indwara na cyo ari ikiranga indwara ya Hysterie.
Ibi biba mu mpande zitandukanye z’ubuzima nko mu kazi, mu rugo ku bashatse, mu buzima bw’urukundo mu bakiri ingaragu ndetse n’ahandi.
Uburyo indwara ya Hysterie ivurwa
Indwara yo kudakura mu bitekerezo cyangwa se Hysterie, ivurwa n’abaganga mu mitekerereze n’imyitwarire (Psychologues) hakoreshejwe ibiganiro bivura (psycho-therapie). Ngo mu kuvura iyi ndwara nta miti ikenerwa.
Mukarusanga avuga ko hakoreshwa uburyo bwa gihanga kugira ngo hamenyekane imibereho n’imikurire ye kugira ngo hamenyekane aho ikibazo kiri.
Ikindi ngo ni uko imibanire umuntu urwaye hysterie afitanye n’umuvuzi we, ngo na yo ubwayo ishobora kumuvura, nko kubahiriza gahunda aba yamuhaye, kumuganiriza neza n’ibindi.
Ngo ibi byose biba bigamije gufasha umurwayi gukura mu mutwe no mu myumvire, biyo agere ku rugero rwo kubasha guhangana n’ubuzima uko buri adasubiye ibwana.
Ni iki wafasha umuntu ufite ibimenyetso bya hysterie?
Muganga Mukarusanga avuga ko kumugeza kwa muganga usanzwe, akabanza kureba niba koko nta ndwara isanzwe y’umubiri afite, ijyanye n’ibimenyetso ari kugaragaza ari cyo cy’ibanze.
Ngo iyo muganga amaze kubona ko nta kibazo afite kijyanye n’ibimenyetso ari kugaragaza, ahita amwohereza ku ivuriro rifite serivisi zo kwita ku buzima bwo mu mutwe, hanyuma akavurwa.
Ni gute wakwirinda indwara ya hysterie?
Mu rwego rwo kwirinda indwara ya hysterie, muganga Mukarusanga avuga ko byakorwa mu buryo bubiri:
Ubwa mbere ni uko kwirinda iyi ndwara bijyana n’uburere bw’umuntu ndetse n’imikurire ye. Ngo bisaba ko ababyeyi b’umwana, ndetse n’abandi bamufiteho inshingano bamufasha gukura mu mitekerereze.
Bisaba ko abona iby’ibanze by’ubuzima, cyane cyane gukundwa no kumufasha kumenya gufata ibyemezo.
Kurinda umwana iyi ndwara bisaba ko arerwa mu buryo adashingira ubuzima bwe ku bandi (dependant), ntabe umuntu utekererezwa, imitekerereze ye ikajyana n’imyaka afite.
“niba umwana yarezwe mu buryo mu Kinyarwanda twita bajeyi, igihe cyose agatekererezwa cyangwa se ngo afate ibyemezo, birangira agize iyi ndwara.”
Ngo ku muntu wayigarayeho asabwa kwivuza kugira ngo akire kuko ntiyikiza.
“Atayivuje, ni wa wundi usanga yaravuyemo umugore utazi gutekereza no gufata ibyemezo, hanyuma yabyara n’abana akabarera nk’umurwayi.”
Ese iyo iyi ndwara itavuwe haba hari ingaruka ku buzima bw’uyirwaye?
Iyo indwara ya hysterie itavuwe, igenda yinjira mu miterere y’umuntu (personnalité), ku buryo bya bindi byahoze ari ibimenyetso biba ubuzima bwe bwa buri munsi. Iyo iyi ndwara yageze ku rwego rwo kwinjira mu miterere y’umuntu ntiba igikize.
Ubutumwa ku byitwa indwara y’urukundo…
Mukarusanga mu gutanga ubutumwa yagize ati “Abantu nibikuremo ko niba umukobwa afite ibimenyetso byavuzwe haruguru ari uko yakunze umuhungu.
Ibi ahubwo bivuga ko asanzwe arwaye kandi azongera akarwara mu byo azahura na byo mu buzima. Iyi ni indwara ngari cyane ku buryo inyitwa indwara y’urukundo ari ibimenyetso bike muri byinshi.”
Muganga asoza asaba umuntu wese ubona ufite ibi bimenyetso bita indwara y’urukundo kujya ahita amugeza kwa muganga ngo kuko inshuro nyinshi banahohoterwa kuko baba bafite imitekerereze yoroshye cyane, bigatuma yemera ikintu cyose atagoranye, akaba yazanabyicuza nyuma.
SRC: IZUBA RIRASHE


text:
Hari hashize icyumweru iri rushanwa ngarukamwaka ritangijwe, ndetse uko imyaka ishira niko abitabira irushanwa bagenda biyongera.
Mu nkuru zirenga 60 zoherejwe, 46 ni zo zari zujuje ibisabwa, akaba ari zo zasangijwe abasomyi (kanda hano uzisome).
Kugira ngo inkuru yemerwe bimwe mu byasabwaga harimo kuba yaragombaga kuba ari inkuru mpamo y’urukundo rw’uwayanditse; yoherejwe muri “format” ya “word” ndetse itarengeje amagambo 1000.
Mu gutanga amanota ku nkuru hakaba hibandwa cyane cyane ku buryo inkuru yanditsemo. Ni ukuvuga uko ibitekerezo bikurikirana; ubutumwa buri mu nkuru ndetse n’ uburyohe umwanditsi yagerageje gushyira mu nkuru ye.
Inkuru yaje ku mwanya wa mbere ifite umutwe ugira uti “Isine isa n’inyambo”, ni inkuru yanditse neza, ibitekerezo biyigize bitondetse neza ndetse ikaba yaranashimwe cyane n’abasomyi k’ubwo isomo ry’ubudahemuka ririmo.
Ibihembo byagenewe inkuru ya mbere birimo amatike abiri y’indege yo kujya Dubai yatanzwe na RwandAir; ifunguro rya nimugoroba ndetse n’ijoro rimwe muri kimwe mu byumba bya Hotel Villa PortoFino; Massage muri The Mirror Hotel; Mixer ya KONKA ndetse n’igishushanyo (portrait) cy’ ifoto abakundana bazaba bihitiyemo izakorwa na Inkstain.
Inkuru iza ku mwanya wa kabiri ifite umutwe ugira uti "Nararose". Nk’uko abivuga mu nkuru ye, yitangiye umukunzi we mu buryo budasanzwe, benshi bumva “mu iyobokamana”.Ni inkuru itangira isa n’umuvugo ndetse inuzuye amagambo asa n’amakabyankuru. Uko uyisoma niko ugenda ugira amatsiko yo kumenya ibikurikira. Gukunda mugenzi wawe kurusha uko wikunda ntibishobora benshi, ni kimwe mu byatumye iyi nkuru iza ku mwanya wa kabiri.
Ibihembo nyir’inkuru n’umukunzi we bagenewe birimo amatike y’indege yo kujya mu gihugu kimwe I Burayi; Ifunguro rya nimugoroba ndetse n’ijoro rimwe muri kimwe mu byumba bya Galaxy Hotel iherereye mu Kiyovu; abonnement ya piscine ya Great Seasons Hotel mu gihe cy’amezi atatu; Tableau bazihitiramo yo muri La Ceremoniale ndetse na telephone ya KONKA.
Inkuru iza ku mwanya wa gatatu ifite umutwe ugira uti "Namubonye rimwe, mutegereza imyaka irindwi". Inkuru ishimishije cyane, uko umanuka uri kuyisoma ugenda uta icyizere cy’uko bazongera guhura ukundi, ugatungurwa no kubona uburyo uwawe koko ntaho ajya. Si ibyo gusa kuko umwanditsi yagerageje gushyira ibirungo mu nkuru, hamwe usoma ukisanga wamwenyuye.
Ibihembo bigenewe uwanditse iyi nkuru ndetse n’umukunzi we birimo ifunguro rya nijoro ryo muri Great Seasons Hotel; ijoro rimwe muri The Manor Hotel; ifatabuguzi( abonnement) ry’ukwezi muri “gym” na “piscine” bya The Manor Hotel ndetse na K-Box yatanzwe na KONKA
N’ubwo twagiye dutangaza ko hazahembwa inkuru eshatu gusa, IGIHE Ltd yifuje guhemba izindi nkuru ebyiri nziza arizo “ Yampanaguye amarira y’urukundo” na “When two hearts become one” bakaba bagenewe amafunguro ya nimugoroba muri Restaurant Trattoria ndetse n’ijoro rimwe mu cyumba cya The Mirror Hotel.
Hari kandi indi nkuru yanditse neza ndetse yari ifite amahirwe yo kuba iya mbere ariko ubwo twavuganaga n’uwayanditse ngo tumumenyeshe ko yatsinze, yaje kutubwirira ko inkuru atari iye bwite, bikaba byatumye ikurwa mu irushanwa, akaba ari inkuru ifite umutwe ugira uti "… Njye namwise Shyaka”
Dushimiye abitabiriye irushanwa bose kandi tubifuriza gukomeza gukundana urudashira, turashimira cyane n’abaterankunga bashyigikiye iki gikorwa aribo RwandAir, The Manor Hotel, Great Seasons Hotel, Hotel Villa PortoFino, The Mirror Hotel, Galaxy Hotel, Restaurant Trattoria, KONKA Group, InkStain na La Ceremoniale.
Tubonereho no kubifuriza umunsi mwiza wa St Valentin kuri mwese.


text:
Ubukangurambaga bwahariwe kwigisha abantu batandukanye kubahiriza amategeko y’umuhanda n’imikoreshereze yawo bwatangiwe mu karere ka Gicumbi , aho abanyeshuri bahawe ikiganiro ku mategeko n’amabwiriza bigenga imikoreshereze y’umuhanda hagamijwe kwirinda impanuka ku wa 19 Ukwakira 2016 .
Polisi ikorera mu karere ka Gicumbi ikaba ejo yaraganiriye n’abanyeshuri 363 bo mu Rwunge rw’amashuri Inyange Byumba(GS Inyange Byumba) hamwe n’abarimu babo ndetse n’abayobozi b’ishuri.
Uku kubahiriza amategeko y’umuhanda babyigishijwe na Inspector of Police(IP) Eugene Niyonzima ,akaba ahagarariye ishami rya Polisi y’u Rwanda rishinzwe umutekano wo mu muhanda mu karere ka Gicumbi.
Yabwiye abo banyeshuri ati” iyo umuntu yambuka umuhanda areba impande zombi icyarimwe. Areba ibimenyetso (amatara aho ari) bitanga uburenganzira akabyubahiriza”. Nyuma yo kwigisha abanyeshuri ayo mategeko y’umuhanda, beretswe uko bakwambuka n’aho bambukira.
Yababwiye kujya bambukira mu mirongo itambitse y’ibara ry’umweru iri mu muhanda yerekana aho abanyamaguru bemerewe kwambukira, kandi mbere yo kuyambukiranyamo bakabanza kureba iburyo n’ibumoso by’umuhanda niba nta modoka iri hafi ku buryo yambutse batahurira nayo hagati mu muhanda ku buryo byateza impanuka.
IP Niyonzima yongeyeho ati,"Kubahiriza amategeko y’umuhanda biri mu nyungu z’abakoresha umuhanda muri rusange. Ni yo mpanvu buri wese akwiye kubahiriza amategeko agenga imikoreshereze y’umuhanda kugirango yirinde gukora cyangwa guteza impanuka, kandi agatanga amakuru ku gihe y’umuntu uyarenzeho cyangwa ushaka kubikora."
Yagize ati," Impanuka zo mu muhanda zishobora rwose gukumirwa buri wese aramutse yubahirije amategeko n’amabwiriza bigenga imikoreshereze y’umuhanda."
Yababwiye kujya bahagarika ibinyabiziga biri mu byerekezo byombi by’umuhanda bakoresheje akaboko kugirango bihagarare maze babone uko bambuka nta nkomyi kandi bagategereza kugeza bihagaze, bityo bakabona kwambuka.
Yibukije abakoresha umuhanda muri rusange kujya bahamagara nomero za Polisi y’u Rwanda zitishyurwa mu gihe babonye uwishe amategeko y’umuhanda. Izo nimero akaba ari : 112 (Ubutabazi),113 (Impanuka zo mu muhanda) na 3511(Uhohotewe n’Umupolisi).
RNP
Umunyamakuru Shyaka Kanuma wafashwe atorotse yasabiwe kuburana...
Abayobozi b’ibigo by’amashuri bane bafunzwe bakekwaho kunyereza arenga...
Bane bafunzwe bazira ubufatanyacyaha mu bujura bw’inzitiramubu zigenewe...
Mu Ishuri rya Polisi y’u Rwanda ry’i Gishari hatangijwe amahugurwa ku...
[AMAFOTO] : IBIKORWA BY’INGENZI BYA POLISI Y’U RWANDA MU MWAKA WA...
16-01-2017br>
Umurundi Nahimana Thomas, ari guteka umutwe muri Amarika
16-01-2017br>
Fatima-Portugal : Habaye umuhango wo gusezera kuri Kigeli V, ikimenyetso...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
14-01-2017br>
DONALD TRUMP Ashobora kuba atazi ikimuhatse n’ubwo agiye kuba Perezida...
14-01-2017br>
Press Conference : Intambara yongeye kurota hagati ya Donald Trump...
13-01-2017br>
Uko Kigeli bashakaga kumutabariza muri Portugal, n’ uko yazanywe mu Rwanda...
13-01-2017br>
Mugihe twiturije Abanyapolitiki n’Abaherwe barategura aho bazahungira
12-01-2017br>
Amahano : Umwami wimikiwe ishyanga


text:
Imana niyo yagira icyo ikora ku buzima bwawe ikagikomeza
Mbese mu buzima bwawe wiringiye iki? Ese uzirikana ko Uwiteka ari we ugira icyo akora akagikomeza? Uko byagenda kose ibyo wiyubakiye ntaho byakugeza, kuko Uwiteka niwe wenyine wagira icyo akora, akakirema yarangize akanagikomeza.
Imana ni yo yonyine ifite icyo yakora ku byo uri gucamo ibyo aribyo byose, ni nayo ifite ubushobozi bwo kugira icyo irema niyo kitaba kiriho. Nubwo ubumenyi bwo mu isi bwakwanzura ko nta gishoboka, Imana yakirema.
Imana yabasha guhamagara ikintu kitariho nkaho kiriho. Ikindi kintu kiza ni uko iyo Imana imaze kukirema ntabwo yemera ko gihungabanywa n’umuyaga wose ahubwo iragikomeza. Nshuti nkwifurije ko Imana yagira icyo irema ku buzima bwawe, yarangiza ikagikomeza, ikakorohereza.
Uku ni ko Uwiteka avuga ari we ugira icyo akora, ari we ukirema akagikomeza, Uwiteka ni ryo zina rye, Yeremiya 33:2
Aya ni amagambo Yeremiya yanditse ariko yavuzwe n’Uwiteka. Abantu bagerageza gukora uko bashoboye ngo bagire icyo bakora, rimwe na rimwe bagashyiramo n’amanyanga ariko Uwiteka niwe ugira icyo akora. Impamvu ya mbere ishimishije ni uko nubwo cyaba kidahari Imana ifite ubushobozi bwo gufata ikintu kitariho ikakirema abantu bakakibona.
Mu buzima bw’abantu iyo bahuye n’ikibazo, bashakisha uko bakikuramo, bakabeshya, baba bashaka akazi bagakoresha amanyanga ngo bakagereho, banakageramo bakakamo mu kubeshya.
Umuntu agafata ubuzima bwe agashyiraho umusingi witwa ikinyoma, ariko iyo ugeze hejuru nibwo umenya ko wibeshye kuko biba bimeze nko kubaka inzu yawe ku musenyi, ariko ndakubwiza ukuri ko Imana niyo igira icyo ikora, nubwo mu maso y’abantu cyaba kidafatika, ariko iyo ari yo yagikoze, ikakirema ishyiramo umusingi mwiza kandi ikiha inshingano zo kugikomeza kuko irabishoboye.
Nkwifurije ko Imana yagira icyo ikora ku buzima bwawe, niba kidahari ikireme kandi igikomeze, ubyizere mu izina rya Yesu, Amen.


text:
Umuhanzikazi Butera Knowless n’umukunzi we Ishimwe Clement, baraca amarenga y’ubukwe bwabo nyuma y’igihe uyu muhanzikazi atangaje uwo yamaze guhitamo ngo azamubere umushyingira, ku rundi ruhande abakunzi babo babagaragarije ko bategerezanyije amatsiko ubukwe bwabo.
Butera Knowless na Ishimwe Clement, bamaze igihe kirekire bakundana n’ubwo badakunda kwemera mu itangazamakuru iby’urukundo rwabo, ahubwo bakabivuga nk’abaca amarenga. Mu minsi ishize ubwo Clement yabazwaga iby’urukundo rwe na Knowless, yashimangiye ko uyu muhanzikazi ari mwiza cyane kandi ko gukundana nawe byamushimisha cyane, mu magambo ye akaba yaragize ati: “Knowless ni umukobwa uteye neza mu buryo bwose bushoboka, bibayeho tugakundana byanshimisha cyane, dore ko ntacyo abaye"
Nyuma Knowless nawe yatangaje ko Clement ari umusore ufite byinshi byiza ndetse ko atabasha kurondora ibyiza amubonaho, kandi bombi bakaba ari ingaragu bityo mu gihe Imana yabyemera bakaba bakundana bakazanabana, kandi nawe akaba yabyishimira. Iki gihe kandi, Knowless yanahamije ko bigeze kubiganiraho ariko bakaba batarabitinzeho ngo babifatire umwanzuro.
Mu minsi ishize kandi, nibwo Knowless yashyize hanze amafoto y’umugore w’inshuti ye avuga ko yubaha cyane, ari nawe yemeje ko yamaze guhitamo ngo azamubere umushyingira (marraine). Ibi byatumye benshi batekereza ko uyu mukobwa yaba aca amarenga ko ubukwe bwe buri hafi, kandi nta wundi musore uhita utekerezwa utari Clement.
Aha Knowless yavugaga ko uyu ari we uzamushyingira (marraine)
Kuri uyu wa Kane tariki 12 Gicurasi 2016, Knowless na Clement bashyize ku mbuga za Instagram ifoto bari kumwe bavuga iby’igitaramo cya Knowless azakorera mu Ruhango, nyamara ntabwo abantu benshi bumvise impamvu hakoreshejwe iyi foto bari kumwe mu gihe havugwaga iby’igitaramo. Buri wese watanze igitekerezo kuri iyi foto, yagarukaga ku kuba barimo guca amarenga ko ubukwe bwabo buri vuba.
Iyi niyo foto Knowless na Clement bashyiriyeho icyarimwe, bakirizwa ibibazo ku matariki y’ubukwe bwabo
Mu kiganiro na Knowless udakunda kwemera byeruye iby’urukundo rwe na Clement ndetse n’iby’ubukwe bwabo, yabwiye Ukwezi.com ko yashimishijwe no kubona abafana be bamwifuriza kuba yakorana ubukwe na Clement, avuga ko bigaragaza urukundo bamukunda kuko bamwifuriza ibyiza. Gusa uyu mukobwa yanze kwerura ibya gahunda y’ubukwe bwabo.


text:
Mwiriwe ncuti duhurira kuri uru rubuga www.imirasire.com? Nimungire inama, navukiye murugo rurimo umugabon’umugore, mfite imyaka cuminibiri (12)uwonitaga papa yarambwiye ngo ninsange papa agahoza mama kunkeke, ubu maze kugira imyaka makumyabiri nibiri (22), ndi murugo uwonitaga papa ariguhoza mama kunkeke ngonimve aho. Mwa ncuti nziza mwe nimungire inama y’icyonakora.
Murakoze.
Ibitekerezo
mujyane mumategeko aguhe umunani.hari amategeko akurengera. Kanda hano umusubize
Baza Mama Wawe Ati, Papa Ninde??? Kanda hano umusubize
umva muvandi uwo mugabo ndubona yaratangiye kuku maltreta kera wakagombaga kuba waratangiye kwishakishuriza ubuzima .none rero niyo waba uri umunyeshuli humuka utangire ushakishe ntugire akazi utinya niyo kaba ari ako murugo.ubundi uhe amahoro uwo mugabo ndakubwiza ukuri numara gutera imbere uwo papa utazi azaza kukwibwira.kdi ujye ukunda gusenga.ukunde n'umurimo byose bizikora Kanda hano umusubize
vava nakoko murugo ntako mbonye nacitse integepe Kanda hano umusubize
Musore wowe wateye umukobwa India murabyarana n'iwabo bakubwiye ko ar'ingare none se uravugisha ukuli nta makosa ufite,niba uvugisha ukuli ukaba nta kosa ufite aho kugira ngo agusaze mureke ikitabuze mu rutoke n'amakoma,Akabura ntikaboneke ni nyinawumuntu. Kanda hano umusubize
Ihangane Nshuti!!!! Gusa ntanduru ivugira ubusa kumusozi uwo wita So ubwo haricyo yakumenyeho kdi nuko yabuze uko agira niba hariho ikintu kibi kibaho nukubyarirwa narubanda bavandimwe!!!!! ari abo bana usanga iyo bamaze kwimenyaho ubwo busembwa bitwara nabi cg ugasanga abavandimwe babo babafashe ukuntu Gusa mu Ijuru hari Imana Ireberera Bose wowe rero urakuze bihagije udafatiranye Mama wawe ataracaho akakwereka Iso byaba ari byiza utazamera nkanjye urikumwishakira kuko Mama yaciyeho atamunyeretse Marume icyo yakoze yanyeretse aho Data yabaga nawe aba aciyeho ubu nafashe trace icyakora maze kubonana nabavandimwe bo kwa Papa!!!! Baza Nyoko So Ukubyara naho atagira icyo akumarira ariko ni So!!!! ukanabaza amateka yamavuko yawe!!!!!! Huhhhhhhh Kanda hano umusubize
none se musore wowe na papa na mama wawe mubahe ngo tumenye naho duhera tukugira inama ? Kanda hano umusubize
ubwo papa wawe amaze kubona ko ntakikurimo nuko nawe utasobanuye ubwo hari ishingano utakurikije urakuze kandi ibesheho igihe niki ntucike intege reba imbere yawe nawe wipangire ubuzima . Kanda hano umusubize
Baza nyoko uko bimeze. Akubwize ukuri. Natakubwiza ukuri, ugize Imana bibaye ukuze. Ubabise wishakire ubuzima, uharanire kwigira, ejo nibagukera uzabimenya byose. Hagati aho nyoko niwe uzi ukuri kose Kanda hano umusubize
Musore ugize neza cyane kugisha Imana ufite imyaka 22,niba ukunda mama wawe udashaka kumusenyera agenda ushake imibereho kandi uwo Mugabo wa nyoko n'intwali cyane nuwo gushimirwa kurisja so,ufite amaboko amagiru mbese uri muzima niba ukunda nyoko muhe amahoro imyaka 22 ni myinshi cyane umugabo agutunze atarakubyaye njyewe nitunze mfite 20 mfite Data na Mama bankunda none wowe ufite 22 ararara, Jya gusenga Imana,ushake akazi witunge kdi uwo Mugabo uzamushimire kuko n'intwali ubu mfite imyaka 42 mfite umugore n'abana 6 bose bariga keretse uruhinja byose kubera Imana nkunda gusenga gukora cyane,kugira ukuli. Kanda hano umusubize
ntushinyagure bigezaha namushimira ntangaburirantanyambika unkoze munkovu Kanda hano umusubize
Umva nkugire inama icara ubaze mama wawe kdi umusabe kukubwiza ukuri kose nubwo bitoroshye Kanda hano umusubize
Musore ugize neza cyane kugisha Imana ufite imyaka 22,niba ukunda mama wawe udashaka kumusenyera agenda ushake imibereho kandi uwo Mugabo wa nyoko n'intwali cyane nuwo gushimirwa kurisja so,ufite amaboko amagiru mbese uri muzima niba ukunda nyoko muhe amahoro imyaka 22 ni myinshi cyane umugabo agutunze atarakubyaye njyewe nitunze mfite 20 mfite Data na Mama bankunda none wowe ufite 22 ararara, Jya gusenga Imana,ushake akazi witunge kdi uwo Mugabo uzamushimire kuko n'intwali ubu mfite imyaka 42 mfite umugore n'abana 6 bose bariga keretse uruhinja byose kubera Imana nkunda gusenga gukora cyane,kugira ukuli. Kanda hano umusubize
Ihangane, iryojambo papa wawe ahora akubwira siryiza pe , gusa itegeko riteganya ngo : ise wumwana numugabo wanyina. Ubishoboye wanshakisha kuri 0788821058 , dutanga inama kubijanye namategeko kubibazo byose byomumago , abana bihakanwa nababyeyi babo , abakobwa bihakanwa nabasore nyuma yokubatera inda , nibindi nibindi bisa n'ibyo .... , Avocat Kanda hano umusubize
REKA KWIHEBA Kanda hano umusubize
Isi ibamo ibibazo, yewe byinshi birenze icyo. Icyambere ntiwiyange cyangwa ngo ugire agahinda, niba wiga ahubwo wiga wiyahuze isomo no gusoma ibitabo, ukore sport, wihanganira uwo mupapa kuko nawe afite ibimuremeye, buri munsi ujye ubyukana ibakwe ryo kukemura utubazo kandi ibitekerezo byabe bibe hejuru..think big. Adversity can break you or make you the best. A small prayer before bed does not hurt too. GOD bless. Kanda hano umusubize
papy urakozecyane muvandi kunamanzizamumpaye Kanda hano umusubize
Muraho Nfite Ikibazo Kinkomereye Naje Ikigali Gushaka Ubuzi Naje Kumenyana Numukobwa Tubyarana Umwana Umwana Yavuste Dusa Cyane Nyuma Twarabanye Ariko Ntamahoro Murugo Yantesheje Umutwe Ayja Iwabo Nkonyera Nkamugarura Gurekana Byaranze Kubera Umwana Wanjye Murugo Ntabyishimo Nagahinda Gusa Niwabo Bambwiyeko Aringare Munfashe Ngiye Gusara Kubera Umugore Kanda hano umusubize
ema mwirukane wirerere umwana Kanda hano umusubize
nifabie wihangane imananiyonkuru Kanda hano umusubize
mwana pole kabsa wowe duhuje ikibazo kandi turangana ariko ngewe narabahunze ubu ndikwirwanaho nawerero reka imiserero nabo baginga shaka ubuzima kugiti cyaw noho abo bakubuza ubwenge kbs nuko ndikure nakugira inama Kanda hano umusubize
mwana pole kabsa wowe duhuje ikibazo kandi turangana ariko ngewe narabahunze ubu ndikwirwanaho nawerero reka imiserero nabo baginga shaka ubuzima kugiti cyaw noho abo bakubuza ubwenge kbs nuko ndikure nakugira inama Kanda hano umusubize
NKUGIRE INAMA NUKO WABAZA MAMA WAWE PAPA WAWE UWO ARIWE Kanda hano umusubize
Ndabona ufite imyaka yubukure washaka aho uba ugaha papa wawe amahoro Kanda hano umusubize
ndajyahesemuvandi Kanda hano umusubize
Musabe igihe ushake akazi cyangwa wihangire imirimo ujye gukodesha aho uba, no ku myaka yawe ntabwo wagombye guhora uhanganye n'ababyeyi mu rugo, abana bubu bageze mu myaka nkiyo ugezemo bashaka kubaho nkuko nyirurugo abaho, kandi ababyeyi b'abagabo ibyo ntibabikunda. Kanda hano umusubize
Ihangane isi niko imera kandi uzabaze neza mama wawe Ashobora kuba azi papa wawe bwite atamukubwira.kandi nawe bigusaba kwitwararika kuko uwo mugabo kugirango akwange harimpanvu Kanda hano umusubize
Ihangane isi niko imera kandi uzabaze neza mama wawe Ashobora kuba azi papa wawe bwite atamukubwira.kandi nawe bigusaba kwitwararika kuko uwo mugabo kugirango akwange harimpanvu Kanda hano umusubize
Ihangane isi niko imera kandi uzabaze neza mama wawe Ashobora kuba azi papa wawe bwite atamukubwira.kandi nawe bigusaba kwitwararika kuko uwo mugabo kugirango akwange harimpanvu Kanda hano umusubize
ngebyancanze Kanda hano umusubize


text:
Rwanda | Gakenke: Abaturage bageze kure biyubakira ibiro by’akagali ka Rusagara
Akagali ka Rusagara ni kamwe mu tugali two mu Karere ka Gakenke katagiraga ibiro gakoreramo. Abaturage b’ako kagali kabarizwa mu Mujyi wa Gakenke bashyize imbaraga hamwe batangira kwiyubakira biro y’akagali.
Umunyamabanga Nshingwabikorwa w’Umurenge wa Gakenke, Gasasa Evergiste asobanura ko ku bufatanye n’abaturage bamaze gukoresha amafaranga agera kuri miliyoni 2.5 yatanzwe n’abaturage.  Ayo mafaranga yaguzwe amabuye, amatafari kandi anishyurwa abakozi bakora kuri iyo nyubako.
Iyo nyubako igaragara ko nini yubanzwe mu matafari n’icyondo, igeze ku bwuzure. Ikigaragara, hasigaye amabati yo gusakara. Biteganyijwe ko ayo mabati azatangwa n’akarere mu minsi iri imbere.
Mu nama yateranye tariki 06/11/2012, Guverineri w’Intara y’Amajyaruguru, Bosenibamwe Aimé yasabye abayobozi b’uturere kongera ingufu mu gushakira utugari ibiro byo gukoreramo bitarenze umwaka wa 2013.
Yibukije abo bayobozi ko bagomba gukomeza ubuyobozi bw’ utugari n’imidugudu babufasha kubona ibikoresho by’ibanze birimo impapuro n’amakaramu kuko iyo babibuze bituma basaba umuti w’ikaramu (ruswa).
Muri uyu mwaka wa 2012-2013, biteganyijwe ko biro z’utugari 15 two mu Karere ka Gakenke zizubakwa.
Â


text:
"Hahirwa abagwa neza, Kuko ari bo bazahabwa isi" (Matayo 5:5).
Yesu Kristu yabaye urugero rwiza rw’umugwaneza nyakuri. Kuba ari umunyembaraga ntibikuraho kuba umugwaneza, nyamara bamwe mu banyambaraga bo mu isi biragoye ko baba abagwaneza bitewe no kubakira cyane kucyubahiro. Kugira ngo ube umugwaneza nyakuri ugomba kwigira kuri Yesu Kristo.
Dore bimwe mu bigaragaza ubugwaneza bwe mu gihe yari ku isi:
1. Umunyabutware ariko wiyoroshya.
Yabwiraga umuntu ati, "Nkurikira." Ikindi kigaragaza ubutware bwe, ni iri jambo, "Ni jye nzira n’ukuri n’ubugingo: nta wujya kwa Data ntamujyanye" (Yohana 14:6).
Ariko ibi byose ntibyamubujije guca bugufi akoza abigishwa be ibirenge. Aha ytwibutsaga guca bugufi. ‘kandi ushaka kuba uw’imbere muri mweajye aba imbata ya bose.’ (Mariko 10:44).
2. Nta cyaha yakoze ariko akakira abanyabyaha.
Ku bamurwanyaga yababazaga ati, "Ni nde muri mwe unshinja icyaha?" (Yohana 8:46). Gusa ubutungane bwe, ntibwatumaga atiyeyegereza bose. Abana bishimiraga kubana na we, nk’uko abakoresha b’ikoro cyangwa indaya bamwegeraga.
3. Umunyembaraga ari wuje urukundo.
Kuba umunyembaraga ariko udafite urukundo, uba ubangamiye abandi kuko uba ubabereye umutwaro. Ariko na none kuba umunyarukundo udafite imbaraga, bituma ntacyo uha agaciro kuko uba usa n’utabona ibiba. Yesu aganira n’umusore w’umutunzi, yamugaragarije urukundo ariko anamwereka inzira ikwiye ngo aragwe ubugingo buhoraho. (Mariko 10:17-23).
4. Yakoraga byinshi ariko ntiyirate imbaraga ze.
Yesu yakoraga imirimo myinshi: kwigisha, gukiza indwara, kwirukana abadayimoni, kwigisha, ingendo… Nta nahamwe yigeze agaragara nk’umunebwe. Nubwo yakoraga iyi mirimo yose, ntibyamubuzaga gufata umwanya agasenga, yaka Imana imbaraga. Yafataga amajoro agasenga (Mariko 14:32; Luka 6:12), agasenga no mu gitondo cya kare (Mariko 1:35), yanasengeraga umurimo yabaga yenda gukora (Matayo 26:38-46; Luka 6:12).
Yesu yari umunyembaraga nyinshi, ariko yabanaga na bose. Iyo witegereje uburyo Yesu yitwaraga, biguha ishusho y’umugwaneza nyawe. Umugwaneza ariyoroshya, yumva abandi, areka abandi bakamwegera kandi aba yuzuye urukundo.


text:
Ibiranga ba Joanna
Joanna akunze kuba ari umuntu ubasha gukora ibintu bitandukanye mu gihe kimwe, agakunda kuba umuyobozi aho kuba uyoborwa. Ibintu bye byose bigerwaho binyuze mu kwitanga no kudacika integer.
Ni umuntu ugira umwete ariko kandi ugira n’amahane, rimwe na rimwe unyuzamo akiyemera kandi rimwe na rimwe ntiyihangana.
Kubera gukunda gutegeka abandi, Joanna usanga adakundwa cyane kuko aba ashaka ko icyifuzo cye kiba itegeko.
Akunda umuryango we akawitaho akawitangira ndetse akunda no gusabana n’abandi.
Aha agaciro ibintu bijyanye n’ubwiza nk’imitako, imikufi,amaherena, ibikomo n’ibindi byose bituma abantu babona ko yabaye mwiza cyane.
Ni umuntu uvugisha ukuri kandi nawe aba yanga umuntu umubeshya, aba yifuza ko abandi bamubwiza ukuri nabo.
Aba ashaka kwigenga agakora adahatwa kuko aribwo atanga umusaruro mwiza. Akunda politike, igisirikare, igipolisi n’ibintu by’ubujyanama ku bandi.


text:
Kubitsa ni byiza, ariko kuzigama ni akarusho
Kuba kubitsa ari byiza, ariko kuzigama bikaba akarusho, ni bumwe mu butumwa bwatanzwe na Augustin Ndanguza, umuyobozi w’ishami rya Banki nkuru y’u Rwanda mu Ntara y’amajyepfo, ku itariki ya 29/10/2014.
Icyo gihe ibigo by’imari n’amabanki by’i Huye byafashe umunsi wo kugaragariza abaturage ibijyanye na serivisi batanga, muri gahunda yo gutanga ubutumwa bushishikariza abantu kurushaho kwitabira kuzigama, muri iki gihe cy’icyumweru cyahariwe gushishikariza Abanyarwanda kuzigama.
Atandukanya kuzigama no kubitsa amafaranga muri banki, Augustin Ndanguza yagize ati « kugira kuri konte amafaranga kimwe, no kuzigama ni ikindi. «
Yakomeje agira ati « Kugira amafaranga kuri bene aya makonti y’ubwifashishe (compte courant/current account) ni umutekano gusa bikurindira kuko ni nko kuyabika iwawe mu isanduka, ukajya ufataho ayo ukoreshaho icyo ushaka. Nta kiyongeraho, ahubwo agenda aguhombera »
Yunzemo ati « ariko kwizigama tuvuga ni ugufata amafaranga ushyira ku ruhande akagenda yiyongera, ku buryo uzashobora no gukora undi mushinga munini.
Kubika amafaranga mu mitungo ntibikuraho kuzigama
Hari abantu bajya bahitamo kugira imitungo, urugero nk’amasambu, ibibanza, amazu n’ibindi, aho kubitsa amafaranga mu mabanki. Ahanini ibyo babikorera ko iyo mitungo baba bazayikuramo amafaranga igihe bayakeneye.
Ese ibi ntibyaba bihabanye no kuzigama abanyarwanda bari gushishikarizwa muri iki cyumweru ? Augustin Ndanguza ati « n’ubundi mbere yo kugura iyo mitungo umuntu abanza kwegeranya amafaranga yo kuyigura yizigamira. »
Aha atanga urugero rw’umuntu uhembwa nk’ibihumbi 30 ku kwezi. Ngo iyo uwo muntu agiye yizigamira urugero nk’ibihumbi 10 ku kwezi, buke bukeya aya mafaranga agenda agwira ku buryo yazayaguramo umutungo ufatika.
Nyamara ngo umuntu yayabitse muri banki bisanzwe, ashobora kugira ubukene runaka akayikenuza kandi yenda yashoboraga kubwihanganira igihe ya mafaranga ari kuri konti yo kuzigama.


text:
Uyu mukobwa ni mwiza pe, Nason kuki wanga umwana nkuyu?Yataye igihe cye agukunda none atangiye gusaza genda umuteye agahinda.
Huuuu.alikose Rwose bashiki bacu .ntimubona komusohoreweho nibihe.mbabazwa cyane Rwose nuburanga bwanyu mudahagaciro mukumvako umusore ukomanze wese.mugomba gukingura.eregaburya winjira kwa Felicien .Laulian.akureba.nuko utangira gutagaciro.wemera gusohokana numuhungu.ntiyigeze afatirembo.wumvase ubugenda mugaseke.ejo hawe hazaza niwowe hareba.mwishingimico yahandi ngo namajyambere.iyo wasamaye ntubukilimo umugeni.wahisemo gusohoka .nibyuzatahira.mwihangane.kandibyilingiro bwanyu bibe kuli Yesu byekuba kubasore.ibyubiba nibyuzasarura.
yihangane.abezabamvukaburimu.akomezekwihangana.siwebucyura.sawamurakoze


text:
Kristo ashobora kubakira amateka akomeye ku bidafatika
Natanayeli aramubaza ati “Mbese i Nazareti hari icyiza cyahaturuka?” Filipo aramusubiza ati “Ngwino urebe.” Yohana 1:46
Nazareti ni ahantu hatari hafite amateka yubashywe h’i Galilaya, nta muntu wari kwishimira kuhagera. Kuba Yesu yarahisemo kuhagira kimwe mu bice bigize ubuzima bwe byabereye benshi inkomyi yo gutinda kwakira ubutumwa bwe. Imwe mu mpamvu ni uko bamutekerezaga nk’umuntu uzaza mu butware bukomeye, agahita akuraho ingoma zose, agategeka, akavukira ahantu hakomeye, agakurira ahakomeye, akavukira mu muryango ukomeye n’ibindi.
Kuba Yesu atarahisemo ibi ahubwo agahitamo kubana n’aboroheje byabereye benshi urujijo bituma batamwemera bashingiye ku mateka, ariko ndashimira Yesu wemeye kubana n’ibyoroheje kugira ngo twese tumugereho, ni mwiza cyane yoroheje mu mutima.
Natanayeli wagombaga kuba umwigishwa wa Yesu yashingiye ku mateka ya Nazareti niko kubaza kiriya kibazo ati ‘’ Mbese i Nazareti hari icyiza cyahaturuka?’’
Biratangaje kwibaza iki kibazo bikarangira habaye umuntu wahinduye amateka y’isi yose kandi mu gihe gito
Kandi ibi byabaye kuri Nazareti biba no kubantu benshi, si gake umuntu akwitegereza, akabona nta kiza kiri mu rugendo rw’ubuzima bwawe. Mu by’ukuri uretse ibyahanuwe n’abumva iby’Umwuka byari byoroheye gukurikira Yesu, ariko hari uruhande ubona ko byari bigoye. Mama we yari umugore rwose uraho udafite amateka akomeye muri Bibiliya n’ibindi bitabo, nta bikorwa by’indashyikirwa azwiho, Se nawe yari umugabo w’umubaji utavuga ko kuyoboka byoroshye, kuvuka kwa Yesu n’aho yavukiye ntibishishikaje, aho yabaga kwari ugucumbika, naho akuriye avuye mu buhungiro ntacyari gishimishije cyane mu buzima kuko amateka ye ni ubutayu, kurara ku musozi, kubabara, guhunga, gukubitwa, gusuzugurwa, gutukwa, mbese nta kiza cyafasha muri ibyo byose.
Ariko ubu amateka ye yaramamaye, kuko Imana ibasha gukura ib ifatika mu bidafatika, kandi ikintu gikomeye ni ijambo Imana yavuze ku kintu. Uyu munsi abishimira kuba abasitari ngo bamenyekanye nta wamwigezaho, n’abamwirengagiza nibwira ko bagera aho bari bonyine bakemeranya ko uyu mugabo ashoboye.
Amateka y’isi yarayahinduye, ubu bajya kubara ibihe bakamubanza kandi bakanamuherutsa ibihe, mbere cyangwa nyuma ya Yesu.
Ibi biguhamirize ko ushingiye kuri Yesu, mu buzima bwawe havumbukamo ikintu cy’igitangaza hatitawe ku byo uri kubona byaba amateka, ubuzima bugoye, kwangwa, naho izuba ryacana gute, Yesu ntiyananirwa kubaka amateka akomeye ashingiye ku byoroheje wowe ubona bitanahari.
Nawe ushobora kuba ugaragara nka Nazareti, umurwa utari uwo kwifuzwa, Imana yaza kubw’umuntu bwayo. Yesu ashobora gukurira muri wowe kugira ngo uhinduke uwo guhesha Imana icyubahiro. Imana yaremye ijuru n’isi ntaho igarukira, kandi nta kiyitanga imbere yaba iby’imiryango yawe cyangwa se andi mateka, n’ibindi byinshi, Imana ibirenza amaso igakora ibikomeye kuko natwe uyitanga imbere. Ibintu byose birashoboka Yesu yategetse.
Twebwe ntidushoboye, ariko we arashoboye, dufite imbogamizi nyinshi ariko we afite uburyo bwinshi bwo gukora ibikomeye mu buzima bwacu, Imana ihabwe icyubahiro, Amen.


text:
Nyabihu: Abakuze 110 bigaga gusoma no kwandika bahawe impamyabumenyi
Mu murenge wa Jenda mu karere ka Nyabihu, abantu 110 mu batari bazi gusoma no kwandika bagannye amasomero mu tugari dutandukanye, bahawe impamyabumenyi kuri uyu wa 21/06/2012 nyuma y’aho bakurikiraniye amasomo More...
Nyamasheke: Abantu barenga ibihumbi bitanu bigishijwe gusoma, kwandika no kubara
Mu muhango wo gusoza itorero ry’igihugu ku rwego rw’imidugudu wabaye tariki ya 14/06/2012 abaturage barangije amasomo yo gusoma, kwandika no kubara bo mu murenge wa Karengera bahawe impamyabumenyi More...
Gisagara: Bashimishijwe no kumenya gusoma, kwandika no kubara
Abaturage bo mu karere ka Gisagara bahawe impamyabumenyi kuri uyu wagatandatu tariki ya 26 Gicurasi z’uko barangije kwiga gusoma, kwandika no kubara baratangaza ko bashimishijwe cyane no kuba barahawe More...


text:
Abantu batari bake bishwe no kutanyurwa, abandi bishimira kugira ubutunzi bukomeye, ariko wibuke igihe cyose ko amafaranga menshi atari igisubizo cya byose nubwo afasha byinshi igihe akoreshejwe mu buryo bukwiye bwubahisha Imana.
Umuntu yifuza buri gihe icyo atari yabona yakigeraho agatungurwa no gusanga ari ibisanzwe. Ariko wibuke na none, iyo hari ibyo ushyize iruhande kandi ari byo wenda byari bifite umumaro, ukirukira gushaka byinshi, mu rugo rwawe cyangwa abo ubana nabo birangira bakubona nk’umushyitsi kuko usa naho utahaba! Ni byiza gukora, ariko ijambo ry’Imana riravuga riti” uduke turimo kubaha Imana, kugaburirwa imboga mu rukundo biruta ibimasa bigabuwe mu bibazo.” Ese ntiwaba wibeshya ahari umunezero wawe? Hitamo neza utazicuza utakibashije kwigarura.
Umwanditsi wa Zaburi we amaze gusobanukirwa ko kubaha Uwiteka no kunyurwa muri byose bimwihera amahoro, aterura amagambo aravuga ati” nzajya ndyama nsinzire niziguye, kuko ari wowe wenyine Uwiteka umpa kuba amahoro.” Zaburi 4:9. Yari amaze kumenya adashidikanya ko Imana ariyo ya mbere kandi agomba kunyurwa nuko imurinda ikamumenyera ibimukwiye kandi yari amazegusobanukirwa ko umunezero n’amahoro bisesuye bidatangwa n’uko umufuka uhagaze, bidatangwa n’uburanga kuko hari abo uburanga buhinduka ikibazo aho kuba igisubizo.
Dogiteri Ivan Twagirashema ni umugabo ufite impamyabumyi ihanitse mu bijyanye n’inganda n’ubutabire (Industrial chemistry and Catalysis), n’izindi mpamya bumenyi z’ibyiciro bitandukanye bya kaminuza ariko ntiyashyize imbere iby’amashuli ngo yirengagize ubutumwa bwiza bw’Imana, mu ijambo akunda gusangiza abamukurikira ku mbugankoranyambaga,avuga ko Imana irema umuntu yamuhaye umutima wo gushaka ubusabane n’Imana kugira ngo agire umutuzo n’amahoro. Ikibazo Dr. Ivan abona mu bantu bo muri iyi minsi ngo nuko bashakira amahoro mu bindi byose bishoboka bakaza kuyashakira ku Mana igihe babona ko ahandi byananiranye aho bavuga bati” noneho ni ah’amasengesho pe.”
Ibibazo twavutse biriho kandi tuzanasiga bikiriho, reka gutekereza ko wakwishoboza byose, ntuzabyikorera ngo ubirangize. Ukeneye ubusabane n’Imana mbere ya byose kugira ngo uryame usinzire wiziguye cyane, uwo munezero n’ayo mahoro bitangwa n’Imana gusa kandi ibyo bigufasha no kumva usuzuguye cyane ibikugoye uri kunyuramo kuko uba wifitiye umunezero n’amahoro muri wowe, haranira kwishimira iby’Imana iguhaye bitarimo impagarara kandi ushake ubusabane n’Imana maze urebe ngo icyo kibazo kiraba itangiriro ry’igisubizo cyawe.


text:
Ngoma: Inama y’igihugu y’abana yahize ko buri mwana yagira itungo mu rwego rwo kwigira
Mu nama abana basanzwe bagirana ku rwego rw’akarere n’ababahagarariye ndetse n’ubuyobozi bubafite mu nshingano, inama y’igihugu y’abana yafashe umwanzuro ko mu rwego rwo kwigira buri mwana agomba gutunga itungo rigufi maze rikazamufasha. Binyuze mu kuzigama amafaranga make bagenda babona bahawe n’ababyeyi babo igihe bagiye ku ishuri (argent de poche) cyangwa amafaranga bahabwa ngo bagure utuntu, ngo baba bazajya bayazigama kugeza igihe... Read More


text:
Amajipo aguha hasi hanini
Iyo udafite hasi habyibushye hari amajipo ushobora kwambara akakubera kurusha indi myenda yose. Dore amafoto agaragaza ayo majipo wakwambara mu gihe ufite hasi hato ukaberwa kurushaho kandi ukaba wiyubashye uri umukobwa cyangwa se umugore w’umunyarwandakazi wikwije.
Ijipo itaratse igera munsi y’ipfundiko : bene izi jipo zituma ugira hasi hanini kuko ziba zifashe mu nda hasi ari ngari. Umukobwa cyangwa se umugore uyambaye uba ubona aberewe cyane. Hejuru ushyiraho akantu kakwegereye kugirango urusheho kuba munini hasi.
Ijipo y’igitenge igera hasi : bene iyi jipo nayo yatuma ugira hasi hanini kandi ukaba wambaye neza wikwije.
Ijipo itaratse y’amarinda ; Ijipo itaratse ikaba inafite amarinda ituma uba munini hasi kandi ukagaragara neza.
Ijipo ya droite wambariyeho agashati gataratse : Kwambara agashati gataratse ku ijipo ya droite nabyo bituma ugira hasi hanini
Ijipo ngufi itaratae : ku badakunda amajipo maremare ushobora kwambara iyi jipo ngufi igarukira mu mavi cyangwa hejuru yayo gato bitewe nuko ureshya.
Gracieuse Uwadata


text:
Inyama ziseye 1kg
Igitunguru 1 kirapyemo duto
Tungurusumu iseye
Umunyu
Amagi 2
Amavuta ½ cya litiro
Sauce tomate 1
Uko zitegurwa:
Fata za nyama ziseye iminjiremo akanyu gake
Ongeramo tungurusumu n’igitunguru usukemo umweru wa ya magi uvange
Bumba utubumbe duto ukoresheje intoki zisukuye neza
Camutsa amavuta ku ipanu, namara gushya ushyiremo za boulettes wirinde —gushyiramo nyinshi ngo zigerekerane
Genda uzihindura buhoro buhoro nubona zishaka gushirira ugabaye umuriro.
Komeza uzihindukize kugeza zihinduye ibara ku mpande zose. Hanyuma uzarure.
Umutsa isafuriya ushyiremo sauce tomate uminjiremo akanyu gake
Sukamo ½ cy’ agakombe k’amazi ashyushye
Sukamo za boulettes zifate ibara rya sauce tomote bimare iminota itatu bitogota
Byakuwe kuri lesfoodies.com


text:
- Indwara y’ifumbi y’amabere ni indwara ifata mumiyoboro y’amabere y’itungo rikamwa;
- Iterwa n‘udukoko two mu bwoko bwa bagiteri(bacteria), twinjirira mu moko y’ibere ririho umwanda cyangwa ririho udusebe, maze twahasanga amata yahasigaye mu gihe cy’ikama, tukiyongera buhoro buhoro, tuva mu ibere rimwe tujya mu rindi, kugera dukwiriye icebe ryose;
- Indwara ibanza kuba mu itungo itagaragaza ibimenyetso (subclinical), ikazagera igihe ibimenyetso bigaragara hanze;
- Mu Rwanda, iyi indwara ihangayikishije aborozi benshi, cyane cyane abakora ubworozi bwa kijyambere.
- Itera igihombo kinini mu bworozi kubera ko inka irwaye idakamwa neza;
- Ibere rirwaye ribabaza inka ku buryo itarisha neza;
- Hariho tumwe mu dukoko dutera ifumbi y’amabere dufata abantu n’amatungo ku buryo abantu bashobora kwandura;
- Umusaruro w’Inka zirwaye uragabanyuka cyane bigateza igihombo.
- Muri rusange isuku nke niyo itera ifumbi.
- Udukoko twinjira mu miyoboro y’ibere bitewe ahanini n’icebe rifite umwanda
- Umukamyi nawe ashobora kwanduza amatungo, mu gihe yabanje gukama icebe rirwaye cyangwa afite imyanda ku ntoki;
- Icebe n’ibere birabyimba cyane, bigahinda umuriro, wakoraho inka ikagutera umugeri kubera ububabare;
- Itungo rirwaye ntiribasha kurisha;
- Ahafashwe n’uburwayi hashobora kuzamo ibibyimba;
- Iyo bitinze icebe rishobora kuziba burundu;
- Amata y’inka irwaye ifumbi ahindura ibara, agakunda gucika, akagaragaramo amaraso cyangwa ibibumbe;
- Icebe rirwaye riba rikomeye nk’ibuye iyo urikanze.
- Ifumbi y’amabere ni indwara iboneka henshi. Ariko aborozi bashobora kuyirinda bita ku isukuy’inka, iy’umukamyi, iy’ikiraro n’iy’ibikoresho. Babigeraho bita ku isuku y’ibintu byose bikora ku mabere y’itungo, birinda ibintu byose udukoko tuyitera twakwihishamo.
- By’umwihariko, umworozi agomba kwita kuri ibi bikurikira: . Kugira isuku mu kiraro ukuka buri munsi uharinda ivumbi cyangwa icyondo; . Koza neza ibikoresho byo gukama, ukabyumutsa neza; . Gukaraba intoki n’isabune, intoki zikumuka mbere yo gukama; . Koza amabere n’utuzi tw’akazuyazi mbere yo gukama; . Guhanagura icebe ukoresheje agatambaro kumutse; . Inka igaragaza ibimenyetso by’ifumbi ikamwa nyuma y’izindi kugira ngo umukamyi abe atashobora kwanduza izindi; . Ibere ry’inka rigaragaza ibimenyetso by’ifumbi na ryo rikamwa nyuma y’amabere mazima kandi ayo mata ntateranywe n’ay’amabere mazima; Uko ifumbi y’amabere ivurwa
- Inka irwaye ifumbi ivurwa hakoreshejwe imiti yo mu bwoko bwa antibiotics nka Gentamycin, Streptomycin, ariko ni ngombwa kubanza gusuzumisha muri laburatwari kugira ngo hamenyekane umuti nyawo uhwanye n’udukoko turi muri iyo nka.
- Mu rwego rwo kwirinda ifumbi, umworozi agomba kugira akamenyero ko gusuzumisha buri gihe inka ze yifashishije laburatwari kugira ngo inka zafashwe zivurwe hakiri kare amabere Atari yaziba.
amis.minagri.gov.rw


text:
Muri Nzeri 2015 nibwo Aline Gahongayire yatangaje byeruye ko yatandukanye burundu n’umugabo nyuma y’uko bananiranywe. Yavuze ko kuva bashakana kuwa 20 Ukuboza 2013 batigeze bumvikana kugeza ubwo banzuye gusaba gatanya.
Yagize ati “Impamvu natandukanye na we, ni uko byanze burundu, byaranze ntabwo twumvikanye, ntabwo turi abanzi ariko ntabwo twumvikanye. Ngasanga rero, iyo udakunze ubuzima bwawe ntawe uzabugukundira, ntabwo nzahisha ibyo bintu...”
Gahongayire wavuzwe mu nkuru ubudasiba akomoza kuri Gahima Gabriel wahoze ari umugabo we yabwiye TNT ko ‘bafitanye umubano mwiza ndetse ko nyuma yo kunaniranwa nk’umugabo n’umugore ubucuti busanzwe bwarakomeje’.
Yagize ati “Ibintu byose tunyuramo bikwiye kutubera isomo, igihe namaranye n’uwahoze ari umugabo wanjye byanyigishije byinshi. Nubwo tutakiri kumwe ariko turishimye kandi turacyari inshuti. Ibyo gushinga urugo rugakomera byaranze ariko dufite amahoro.”
Nyuma y’isenyuka ry’uguro rwa Gahongayire, Gahimana Gabriel yashatse undi mukobwa bakundana witwa Abizera Paola wiga muri ICK (Institut Catholique de Kabgayi). Muri 2015 aba bombi bashyiraga ahagaragara amafoto ashimangira ngo hari umubano udasanzwe hagati yabo.
Gahongayire we aracyatsimbaraye avuga ko atahita ahubukira gushaka undi mugabo kuko atarakira ibikomere yasigiwe n’ibyo yanyuzemo.
Ati “Ntabwo byihutira kuko hari ibisebe bikeneye gukira muri njye, hari n’ubundi buhamya Imana igomba kunyubakira ariko ntabwo nzabaho njyenyine kuko ndi umunyamugisha. Ntabwo ndi mubi Imana izampa undi, nzabona undi mugabo ntabwo nzakomeza kubaho gutya. Undi mugabo nzamushaka, ko nkiri muto se!”
Gahongayire yavuze ko mu mwaka wa 2017 afite umugambi ukomeye wo gusubira muri Leta Zunze Ubumwe za Amerika kuhakorera ivugabutumwa, ndetse ateganya kuzajya mu bihugu by’u Burayi na Canada.
Yanavuze ko ashaka gusohora album izaba igizwe n’indirimbo z’Icyongereza n’Igiswahili mu gukomeza kwishakamo umwihariko no kugeza ubutumwa ku batumva Ikinyarwanda.


text:
“Kuko ijambo ry’Imana ari rizima, rifite imbaraga kandi rikagira ubugi buruta ubw’inkota zose, rigahinguranya ndetse kugeza ubwo rigabanya ubugingo n’umwuka, rikagabanya ingingo n’umusokōro kandi rikabangukira kugenzura ibyo umutima wibwira ukagambirira.” Abaheburayo 4:12
Nusobanukirwa wabohowe ndetse rwose ko wacunguwe, ntukajye wemera ko satani agucecekesha ashaka kukuyobya, ntuzicare gusa ngo umwerere akubyine hejuru mu kwiheba no gutekereza nabi, ujye ubumbura akanwa utangire kwatura ubutware n’ubudahangarwa ufite muri Kristo.
Rimwe na rimwe hari igihe ushobora kuba urimo wiga ijambo ry’Imana cyangwa urimo utegura inygisho ukumva ibitekerezo bibi bitangiye kugutera. Muri icyo gihe ukunesha uba usigaranye ni ukwisubizamo imbaraga n’amagambo yawe kandi weruye ukavuga uti “ibintu byose biraza kugenda neza.” Icyo gihe Satani uba umutsinze kuko wongera gusubiramo imbaraga.
Satani arasa intekerezo zacu akoresheje intwaro yo kudutera kwiheba no kuduhatamo ibitekerezo bipfuye mu bwenge bwacu. Ariko ijambo ry’Imana riratubwira ngo ntitubererekere Satani ahubwo tumurwanye nawe azaduhunga.
Iyo rero wamaze gusobanukirwa ko kwiheba n’ibitekerezo bibi byose biva kuri satani, nta kindi usabwa ni ukwibuka ko ibyo byose ufite ubutware bwo kubijyenda hejuru mu izina rikomeye ry’Umwami wacu Yesu Kristo.
Niba rero nawe usobanukiwe ubutware waherewe mu gucungurwa, shaka icyo ijambo ry’Imana rigusezeranya noneho utangire kwamamaza inkota ye y’amujyi abiri.


text:
Huye: abatanga serivisi barasabwa gushyiraho inyandiko isobanura uko bakora
Nyuma y’ukwezi kumwe Akarere ka Huye gashyizeho itsinda ryo kugenzura imitangire ya serivisi mu nzego zinyuranye zaba iza Leta ndetse no ku bikorera, abagize iri tsinda bahuye kuri uyu wa 28 Ukuboza, maze baganira ku mikorere yabo kugira ngo serivisi zigezwa ku bantu bose zibe nziza muri aka Karere.
Kubera ko abagize iri tsinda bagiye bafite amaserivisi bahagarariye, abari mu nama biyemeje ko buri wese azasaba ibigo cyangwa inzego za sirivisi ahagarariye gushyiraho inyandiko igaragaza uko batanga serivisi. Ibi bizafasha ababagana kumenya neza uko babona serivisi bifuza.
Bene izi nyandiko kandi, uretse kuyobora abakiriya, zizabafasha no kuba bafite ibyo bahugiyeho igihe bategereje guhabwa serivisi bifuza.
Kugira ngo abagize iri tsinda babashe gukora neza ibyo biyemeje kandi, bazashyiraho urubuga bazajya bahurizaho ibitekerezo. Uru rubuga ruzanamenyeshwa abantu bose kugira ngo babe barwifashisha mu kugaragaza aho bahawe serivisi itari nziza.
Na none kandi, abagize iri tsinda bazajya bafata igihe cyo kujya hamwe na hamwe mu hatangirwa serivisi, bakareba uko byifashe bityo bakaba banatanga inama ku bidakorwa neza. Ibi bizanajyana no gusobanurira abaturage ibijyanye n’uburenganzira babo ku gutanga serivisi nziza.
Uku gusobanurira abaturage ibijyanye na serivisi bishobora kuzajya bikorerwa mu nama zihuza abantu benshi, urugero nko mu gihe cy’inama za nyuma y’umuganda. Bizanakorwa hifashishijwe radiyo zikorera i Huye, aho bazajya bakira n’ibitekerezo by’abaturage.


text:
Abantu batari bake bibaza niba Imana ikunda abantu b’inzobe, imibiri yombi, abirabura cyangwa abafite uruhu rwera, barebare cyangwa bagufi ariko Imana ibakunda kimwe, ikibazo umuntu yakwibaza ni ukuntu yahisemo kurema abantu ku buryo bwagaragarira amaso y’umuntu ko butandukanye.
ariko umuntu agerageje gusubiza icyo kibazo, twabigereranya nukuntu indabo iyo zivanze ari amabara menshi atandukanye bigaragara neza kurusha uko wafata indabo zibara rimwe.
ikindi kandi twabigereranya n’umuziki urimo uruhurirane rw’ibikoresho bya muzika bitandukanye. Iyo ubikiniye rimwe bigashyira hamwe uhita wumva biryoheye amatwi, ushobora no kumva ntawabikura iruhande rwawe. Ariko ibi byuma twibukiranye ko bitandukanye yaba ku miterere yabyo, yaba umumaro wabyo. Iri tandukaniro ryabyo niryo ryahuriranye bibyara umuziki uryoheye amatwi. Iyo byose biba ingoma gusa cyangwa gitari gusa, umuziki wari kuba umeze gute ?’’.
Ibi bijya gusa niyo Imana itureba dutandukanye turi abantu bayo yaremye kuko byose yabikoze kubera impamvu kandi birayishimisha. “intoki zawe nizo zandemye, nizo zambumbye, umpe ubwenge kugira ngo nige ibyo wategetse”. (Zaburi119:73).
Ushobora kumera nka biriya bikoresho ukibaza ngo kuki ntabaye sentetizeri cyangwa ingoma ariko byose byari bikenewe ngo byuzuzanye. Uko Imana yemeye ko usa, umera biyihesheje icyubahiro. Ujye ubyishimira kandi ntukifuze kumera nka mugenzi wawe , ahubwo wumve uguwe neza kuko nawe umuhaye ikizamini ngo amere nkawe ntiyagitsinda, ahubwo ushatse wakishimira ko usa n’Imana. Ba uwo uri we.
Iyo usomye Bibibiliya ushobora kubona ibisubizo by’ibibazo nk’ibi kandi byose byerekana ko Imana yatugize uko turi kubera impamvu kandi tudakwiye kubitindaho tubyibaza ahubwo dukwiye guturiza munsi y’Ukuboko kw’Ishoborabyose.
” utonganya Iyamuremye azabona ishyano, kandi ari urujyo mu zindi njyo z’isi. Mbese ibumba ryabaza uribumba riti’’urabumba iki?,…’’ Yesaya 45:9 Amagambo yose ari haruguru arerekana ukuntu turi ibiremwa by’Imana kandi ko uko tumeze ariyo yabiduhitiyemo. Hari igihe umuntu ashaka guhisha uko ari kugira ngo amere nk’abandi, yisiga amavuta ahindura, ahindura ingendo mbega agakora ibishoboka byose kugira yihishe kubera ko atishimiye uko ari ariko si byo.
Ibi biragaraza ko uko umeze wowe ntabwo byerekana ubushobozi buke bw’Imana ahubwo bishimangira ukuntu ubwenge bwayo butarondoreka. Uko umeze ntibisobanuye ko Imana yibeshye ahubwo biyihesheje icyubahiro kandi nayo birayinezeza.Uko umeze ni kwiza kandi guhesha Imana icyubahiro.


text:
Ku butumire bw’ubukwe bwe yahisemo gukoresha ijambo ryo mu gitabo cye
Mu gihe yari bimenyerewe ko benshi mu bakoresha ubukwe bifashisha ijambo ryo muri Bibiliya, Nsanzabera Jean de Dieu umenyerewe ku izina ry’Umusizi, we yahisemo gukoresha ijambo akuye mu gitabo cye yise “Imitoma y’Abato”.
Ayo magambo agira ati: “Naramubonye nshira agahinda, umutima utangira kuvumera, kumukunda biwuvugisha, n’uko nigaba mu nganzo, mwita inyange idaharanira kwera” (Imitoma y’Abato Vol. 1 Jean de Dieu).
Aganira na IGIHE, Umusizi Nsanzabera yavuze ko impamvu yatumye akoresha amagambo (...)
Mu gihe yari bimenyerewe ko benshi mu bakoresha ubukwe bifashisha ijambo ryo muri Bibiliya, Nsanzabera Jean de Dieu umenyerewe ku izina ry’Umusizi, we yahisemo gukoresha ijambo akuye mu gitabo cye yise “Imitoma y’Abato”.
Ayo magambo agira ati: “Naramubonye nshira agahinda, umutima utangira kuvumera, kumukunda biwuvugisha, n’uko nigaba mu nganzo, mwita inyange idaharanira kwera” (Imitoma y’Abato Vol. 1 Jean de Dieu).
Aganira na IGIHE, Umusizi Nsanzabera yavuze ko impamvu yatumye akoresha amagambo yo mu gitabo cye ari uko yumva Abanyarwanda bari gutera intambwe yo kuba bahimba imitoma yabo bwite bajya bakoresha mu butumire bwabo batarinze kwifashisha iy’Abayahudi.
Yagize ati:”Salomo yari umusizi kandi abantu benshi iyo bagiye gukoresha ubukwe bifashisha amagambo yuje ubusizi n’ubuhanga bwe na bagenzi be. Nashatse kugaragaza ko natwe dufite ubuhanga bwo kwandika amagambo y’imitoma n’ibisigo bisa nk’amagambo aboneka mu ndirimbo za Salomo, mu migani ndetse no muri Zaburi za Dawudi".
Ubukwe bw’Umusizi Nsazabera Jean de Dieu na Agashami Uwanyagasani Ange Theodette buzaba kuwa 25 Werurwe 2012, bubere imbere y’Itorero ryAbadivantisite b’Umunsi wa Karindwi rya Kigali English Church i Kibagabaga. Abatumiwe bakazakirirwa mu ‘Gicumbi cy’Umuco’ kuri Stade Amahoro i Remera.
Kuri iki Cyumweru tariki 11 Werurwe 2012, Umusizi Nsanzabera azasaba, akwe anasezerane imbere y’amategeko mu Murenge wa Byumba, mu Karere ka Gicumbi, mu Ntara y’Amajyaruguru.
Ku rupapuro rw’ubutumire kandi hagaragaraho ko Nsazabera Jean de Dieu na Agashami Uwanyagasani Ange Theodette bazakora Inkera y’ishimarongora (umuhango wakorwaga nyuma y’ishyingirwa bamaze kumenya ko umusore n’umukobwa barashe intego). Uyu muhango ukazaba kuwa 1 Mata 2012, ubere ku Ntebe y’Abasizi, i Nduba, mu Karere ka Gasabo, aho avuka.
Nsanzabera Jean de Dieu ni Umushakashatsi, Umusizi, Umwanditsi, Umuhanga mu mateka n’umuco, ubuvanganzo n’ibitekerezo, ibisakuzo, imivugo n’ibisigo by’u Rwanda. Yasohoye ibitabo bitandukanye birimo icyitwa “SUBIRA KU ISOKO”, “INKA Z’INDATWA” na “IMITOMA Y’ABATO Vol. 1” ari nacyo yakuyemo interuro igaragara ku butumire bwe.
Ni Gacamigani, umuhanzi n’umuririmbyi akaba na rwiyemezamirimo ufite isosiyete SOFUN Ltd ikora ibintu bitandukanye birimo n’ubucukuzi bw’amabuye y’agaciro. Yabaye umurezi (umwarimu) wigisha ibijyane n’umuco n’amateka y’u Rwanda.
Mu magambo ye yuzuye ubusizi akunze kuvuga ko ari intiti itekerereza ingoma akaba n’umuhanga mu kuvuga amahamba n’amazina y’inka mu mihango ijyanye no gusaba no gukwa.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Yanga ndamukunda, kandi ntekerezako ibyo avuga atarugusebanya ahubwo ari ukuryoshya ibyo asobanura. gitifu yarakoze kwisubiraho
Yanga ndamukunda, kandi ntekerezako ibyo avuga atarugusebanya ahubwo ari ukuryoshya ibyo asobanura. gitifu yarakoze kwisubiraho
Ahubwo rata yanga nanjye ujye umvuga nanjye nzamenyekane
Yanga ntawutamukunda kuko adusobanurira indimi tutabasha kumva
Mbegumuyobozi usekeje! araburagusha icyatezimbere abaturage ayobora ahubwagatumwanya kumuganga wa stress nka yanga dukundatwese?uriya nawe ni umusazamubandi kandi na gitifu aramweranubwo abihisha,sigaho utiteranya natwe ahubwo uzahembe yanga yabubakiyizina ntiwakagizipfunwe ryibivugwa ahubwobyakaguteye ishyaka ryo gukora cyane
yangawe umva wowe urumunu wumusaza ahubwo naguhembn cyane urumva agaceke urakamamaza cyane ubosewe kugirango avuge utyo arabiterwaniki koko wowe uzwi nahanuhose!! Nabanu batakuzi kuko usetsa bebenshi ahubwo komereza aho musaza tukurinyima abaturagebose mwebwe mwiyumge nakindi niyo nama nabagira.
yanga ndamukunda cyane Gitifu WE narekereraho kubeshya ntimba yanga avuga inyakariro ni buryo bwo gushaka amarongo none c ko avuga, boresi cg pipi abobantu ntibiyumvaga kuki bativumbura
yanga ndamukunda cyane Gitifu WE narekereraho kubeshya ntimba yanga avuga inyakariro ni buryo bwo gushaka amarongo none c ko avuga, boresi cg pipi abobantu ntibiyumvaga kuki bativumbura
ngewe mbona yaratumye hamenyekana kuko benshi bahereyeko bagira amatsiko yokuhamenya benshi ntitwari tuzi kuwomurenge ubaho pe!!!!!!!!!!!!!!!!!!
ngewe mbona yaratumye hamenyekana kuko benshi bahereyeko bagira amatsiko yokuhamenya benshi ntitwari tuzi kuwomurenge ubaho pe!!!!!!!!!!!!!!!!!!
Wallah Yanga Arazira Ubusa Blangue Ze Nizo Zituma Filmeze Ziryoha Turamwemera
eh gusomeza amata voka byo si ikibazo ahubwo biterwa nigihari
uwo muyobozi nashake icyateza nyakariro imbere naho ubundi arasigazwa inyuma na brague za yanga
Yanga ararengana rwose ahubwo gitifu yarahubutse rwose


text:
Dore ibintu bizagufasha kuryoshya week-end neza:
*irinde kuryama kumanywa, ahbw ukore sport cg urebe match kugirango uze gutara inyota.
*gusura abantu biremewe ark gutindayo birabujijwe, kuko byatuma wibagirwa gahunda y'umugoroba.
*isaha nziza yo kugera mukabari ni 20h30' kuko nibwo inzoga ziba zimaze kuryoha.
*kubyina nibyiza, ark kubyinisha indaya ntibyemewe, kuko zagishora mu ngeso mbi.
*kunywa rimwe nicyaha, kuko rimwe ryishe umuntu baramuhamba, byibura agakese taha ukamaze.
N.B: kurya abana ntibyemewe.
Dore ibintu bizagufasha kuryoshya week-end neza
Dore ibintu bizagufasha kuryoshya week-end neza:


text: Mukristo muvandimwe reka nkubaze ikintu wenda unsubize cg ntunsubize, ubwo koko iyo wanditse inkuru nkiyo nta mutima ugucira urubanza ujya ugira? ubwo iyo wandika iyo nkuru yawe ugashyiramo Serena n’abakozi bashinzwe ibyumba ukanongeraho ngo baratabaza uba wumva umutima utagucira urubanza rw’ ubuhemu? ubwose se boss wabo ntibari bugirane conflicts hejuru yawe? ikindi nkunenga niki, Ese abapastors bose bava hanze tuvuge ko aba ari abasambanyi? sinzi niba ari ukubura ubwenge cg umutima mubi wifititiye gusa icyo nakubwira wahemutse nukuri Yesu akweze


text:
Intama ze zumva ijwi rye Pastor Desire
Intama zanjye zumva ijwi ryanjye, nanjye ndazizi kandi zirankurikira. (Jean 10:27)
Iri jambo ryerekana isano riri hagati yacu na Yesu.
Ubundi gukizwa n’ ugutera intambwe ugahinduka kugeza ubwo uba imbata ya Yesu rwose kuko abo yamenye kera yabatoranirije kera gushushanywa n’ishusho y’Umwana wayo, kugira ngo abe imfura muri bene se benshi. Abo yatoranije kera yarabahamagaye, kandi abo yahamagaye yarabatsindishirije, n’abo yatsindishirije yabahaye ubwiza. (Abaroma 8:29-30)
Yesu yajyaga yigisha abantu barenze ibihumbi 25 bagataha batumvise ariko yasigarana n’ abigishwa akabasobanurira umugani agasoza ababwiye ngo hahirwa amatwi yumva ibyo mwumva n’amaso areba ibyo mureba kuko RUBANDA bafite amaso yo kureba ntibareba bafite n’ amatwi ntibumva (Imana iturinde kuba rubanda kuriyo ahubwo duhinduke abana)
Burya umwungeri aziranyi n’ intama ze iyo azihamagaye mu mazina ziramwitaba. Azijya imbere nazo zikamukurikira. Ibi bisobanuye ko iyo mu rusengero bavuze ngo dufashe abakene intama zumva urwo rurimi, iyo bavuze ngo kiranuka kuri 1/10 intama nizo zumva gusa, iyo bavuze inyubako intama zirabyumva ariko abandi barajujura bati bahora bavuga kwitanga, iyo umwungeri avuze kwiyiriza ubusa intama zibikora zibikunze, zimenya ko umwungeri aziburiye ko ikirura kije zigahungira ku mwungeri kugirango azitabare.......
Haranira kuva mu ihene ube intama.
Yesu yagiraga abigishwa barenze ibihumbi 25 baza baje gushaka ibitangaza n’ imigati ariko muribo yagiragamo 70 bamaze guhinduka yatuma bakigisha nabo muri abo yatoranyijemwo 12 abita abigishwa be. Muri 12 yarafite inshuti ze magara 3 yitabaza bakajya gusengana muri abo yatoranyijemwo 1 yitwa Yohana yari inkoramutima ye aba mu gituza cye. Burya agakiza n’ako umuntu ntabwo ari ako abantu.
Igitabo cy’ Ibyahishuwe mu buhanuzi bwahawe amatorero bwakunda kugaruka ku gutwi: ufite ugutwi yumve icyo Umwuka abwira amatorero. Burya abarokore bagira ugutwi kumva ijwi ry’ Imana.
K’ umunsi w’ urubanza azicara arobanure intama mu ihene intama azishire i buryo ihene zijye ibumoso. Nubwo ubu intama n’ihene ziragiwe hamwe service zihabwa zikaba zingana ndetse ukabona ihene arizo zitaweho cyane bitewe n’ amahane yazo ariko umunsi umwe bizasobanuka neza.
Uwo munsi azababwiza ukuri ko atigeze abamenya nubwo bahanura bagakora ibitangaza mu izina rye,
Dusenge: Data mu izina ryawe ryera duhe kugirana ubumwe, ubusabane, urukundo, kora ku matwi yacu twumve ibyo twigishwa bidukize biduhindure mu izina rya Yesu Kristo amen
Niba ukunda ubutumwa bwiza ukaba wifuza kuba umwe wo mu agakiza family kugirango urusheho gusobanukirwa byinshi iyandikishe kuri whatsapp +250788422984
Pastor Desire@agakiza.org


text:
Mumaze kubimenyera ko mu makuru tubagezaho, harimo ubuhamya bw’abantu batandukanye bugaragaza imirimo itandukanye Imana igenda ikora. Mu buhamya tubagezaho hari ububa bugaragaza imirimo Imana ikora mu buzima bw’abantu bw’umwuka ndetse no mu buzima busanzwe.
Muri ubu buhamya turabagezaho kimwe mu bice bigize ubuhamya burebure bw’umukozi w’Imana SIBOMANA Joseph ni mu kiganiro kirambuye yagiranye na Ubugingo.com. Joseph yahoze ari umupadiri mu maparuwasi atandukanye ya kiriziya gaturika, haba mu Rwanda no muri Kongo, ariko Imana ikaza gushima kumuhamarira gukorera umurimo w’Imana mu bazwi na benshi ku izina ry’abarokore, by’umwihariko mu itorero rya Pantekoti ry’u Rwanda (ADEPR) ariko akavuga ubutumwa bwiza bwa Yesu ahantu hose.
Sibomana Joseph wabaye umupadiri ariko atemera Imana, yaje gukirizwa mu giterane Imana imutunguje umucyo wayo yemera kwakira Kristo. Muri iki gice aravuga ibimenyetso bitatu Imana yamwiyeretsemo akimara gukizwa nk’uko abyivugira: Ikimenyetso cya mbere yabonyemo Imana, ni mu ijoro abapasiteri bamusengeraga amaze kwatura, yararyamye arara aseka ijoro ryose kubera umunezero w’agakiza, ati ‘’ nararyamye nijoro mfatwa n’ibitwenge bidasanzwe, madame akaryama yakwicura agasanga ndacyaseka yagira ngo ambaze najya kuvuga ikinyarwanda bikanga ururimi rukagobwa, Imana yagiraga ngo inyereke ko umunezero uba mu mutima w’umuntu wakijijwe.’’
Ibi byaramutunguye cyane bimubera ikimenyetso gikomeye cyane ko hari ibintu yibwiraga ko bitanga umunezero ariko asanga muri Yesu honyine ari haba umunezero wuzuye.
Ikimenyetso cya kabiri akivuga atya ‘’ntarakizwa madame yakuyemo inda y’abana babiri, turabashyingura birambabaza, ariko nza kubabara cyane umuntu avuze ngo ni imivumo yo mu gipadiri. Nyuma y’ukwezi madame yarongeye arasama, agiye kwa muganga inda ifite amezi 3 bamubwirako adashobora kubyara kuko umura we warangaye ko bagomba kumubaga, aje abimbwiye bwari ubwa mbere numva ifuhe ry’Imana mu mutima cyane ko icyo gihe nari maze ibyumweru bibir nkijijwe.
Ndamubwira nti nubwo ntemeraga Imana ariko ijambo ryayo ryo nararyize, nti njya numva ko Imana y’abarokore ikora ibitangaza, nshaka ko gahunda yo kukubaga ivaho wazasubira kwa muganga bagasanga uri muzima, nkazakurikira Imana nzi niboneye, dufata umwanya twiyiriza ubusa, asubiye kwa muganga Dr Claude wagombaga kumubaga aramubwira ngo umura we ni muzima ngo ntiwanamenya ko wigeze kuwurwara, nacyo cyambereye igitangaza gikomeye.’’
Ikindi cya gatatu, ’’nkimara gukizwa Imana yambwiye ko nzayikorera ahantu hose no mu mahanga, imbwira ko izampa ubutunzi bwo mu mahanga. Rimwe abanyamerika baranyandikira twari twarahujwe na mubyara wanjye wari i Burayi, bati wa mugabo we twakunze ibitekerezo byawe tujyane muri Kongo, tugezeyo bansaba gukora umushinga bakantera inkunga naho ni cya kimenyetso cy’Imana, nandika agashinga ka paji nk’10 baza kumpa amadorari ibihumbi 110, nubwo ayo mafaranga yaje kungusha, ariko Imana yongeye kungirira imbabazi irangarura ndayishimira.’’
Ubuhamya bwa Sibomana Joseph bukubiyemo ibice bitandukanye, ariko byose byerekana ko koko Imana ibaho, igakora kandi abayihakana n’abayemera bose ibafiteho ububasha uwo yashaka wese yamutunguza ineza yayo.
Sibomana Joseph yavukiye mu gihugu cya Kongo muri Kivu y’Amajyepfo tariki 16/6/1966, arubatse, afite umugore n’abana batandatu. Mu busanzwe ni umwarimu muri Kaminuza i Rusizi.
Ushatse wakanda hasi ukumva uko abisobanura mu ijwi rye.


text:
Urwenya-"Nishyize mu maboko yawe wa ntare we!
"Nishyize mu maboko yawe wa ntare we!
Nkuragije na roho yanjye n'umubiri wanjye!"
Naho umusore Rudatinya w'i Karama yagiye kuvumba i Bweramvura kwa Mushotsi wa Kavuna, yijuse afata agakoni ke ashogoshera yerekeza iwe. Ageze mu kigunda, abona ibihuru byo mu kigarama yagendagamo biraza bimusanga, kandi akabona bifite isura y'intare. Abona byamusatiriye ku buryo ntaho yabihungira nta n'uburyo yabisiga. Ni ko gukubita ikivugirizo, yongeraho akaririmbo ati "nishyize mu maboko yawe wa ntare we! Nkuragije na roho yanjye n'umubiri wanjye!"
Shyiraho Igitekerezo!
Subscribe to: Post Comments (Atom)


text:
bikazaba ari no kunshuro yambere muri Bethsda Holy Church, kikazaba kubufatanye bw’urubyiruko rwo muri iryo torero n’Urugero Media Group n’ igitaramo gifite insanganyamatsiko igira iti”Guhishurirwa ubugira gatatu” iri muri Yohana 21:14 :”Ubwo ni ubwa gatatu Yesu abonekera abigishwa be, amaze kuzuka.”
Igitaramo Welcome Vacance giteganyijwe kuba kuri iki cyumweru taliki ya 03/04/2016 ,n’igitaramo kizitabirwa n’abahanzi batandukanye harimo Israel Mbonyi,True Promises,Boarnegis,Gatagara worshipteam ndetse n’abandi,iki gitaramo kizagaragaramo umuvugabutumwa ukunzwe n’urubyiruko Ev Nzabakira Florien.
Nkuko bamwe mubagize Urugero Media Group babidutangarije bemeje ko iki gitaramo Kirimo byinshi abajijwe bimwe muribyo yagize ati” aha twavuga nk’impano iri mubana b’igatagara,benshi mubazitabira icyo gitaramo bazabona uburyo Imana ikomeje gukoresha abo bana ,ikindi n’umuhanzi Israel mbonyi bwa mbere kuva yagera mu Rwanda azaba yitabiriye igitaramo cyateguwe n’Urugero Media Group ibyo bikaba ari bimwe mubihatse iki gitaramo abo bombi (Israel Mbonyi na Gatagara Wosrhip Team)byitezwe ko bazafatanya n’abandi gufasha iteraniro rizaba rigizwe n’urubyiruko ndetse n’abakuru muguhembuka mundirimbo nziza zizaba zibavamo .
Iki gitaramo giteganyijwe kuba kuri iki cyumweru kizatangira I saa munani z’umugoroba kikazarangwa no guhimbaza Imana ndetse no kuramya Imana tutibagiwe n’ijambo ry’Imana rigira riti “Guhishurirwa ubugira gatatu” kwinjira kuri iki gitaramo bikazaba ari Ubuntu.


text:
Abanyarwanda nibo bavuze ko umutego mutindi ushibuka nyirawo akiwureba; umukobwa yananiwe guhitamo hagati y’umusore ufite amafaranga ariko atari mwiza ku isura n’umusore twakwita Rwema ariko w’umukene maze rimwe bahahurira baje kumusura ahita agwa igihumure barorosa.
Ni inkuru imaze ibyumweru bibiri ibaye mu murenge wa Gikondo, mu karere ka Kicukiro, aho umukobwa w’imyaka 26 wiga muri kaminuza imwe yigenga mu mujyi wa Kigali yahuraga n’uruva gusenya agasurirwa rimwe n’abasore babiri yabwiraga ko akunda bikaba byaranamuviriyemo kubengwa n’abo yatendekaga.
Murekatete (amazina yahinduwe) umukobwa wigana n’uwahuye n’icyo kibazo, ni we wasobanuye uko byagenze.
Murekatete yavuze ko uwo mukobwa yatendekaga abasore babiri, umwe ngo yari afite amafaranga n’akazi keza ariko umukobwa akavuga ko ari mubi adashobora kubana na we ndetse ngo n’iyo bagendanaga mu nzira yabaga yumva afite ipfunwe.
Mu by’ukuri ngo uyu mukobwa ntabwo yakundaga uyu musore habe na mba, ahubwo impamvu atamurekaga ngo ni uko yamuhaga ibyo akeneye byose.
Murekatete yagize ati "Uriya muhungu yita ko ari mubi ni we wari udutunze hano,aduha ikintu cyose,akamugurira icyo yifuza ,yaduhaga n’ibirenze ibyo ababyeyi bacu baduha rwose".
Undi musore uyu mukobwa yatendekaga ari na we yakundaga ngo ni mwiza, ni umushomeri. Yarazaga akakirwa akigendera ntagire ikintu na kimwe ahasiga mu gihe undi we yazaga yikoreye impano zitandukanye.
Murekatete ati " Yewe ni mwiza uwo musore nanjye ndabikubwiye. Ariko yamuzizaga ko nta kintu agira ari uwo kwakirwa gusa mu byo uwo wundi aba yaduhaye .Yari yaranze kumureka kuko yari azi ko ari umushomeri wenda azageraho akabona akazi.”
Kera kabaye rero wa musore ufite ikofi iremereye, ngo yaje kugira ubutumwa bw’akazi hanze maze aza gusezera umukobwa yakundaga. Yaraje arakirwa mbese ibintu birashyuha barishimana karahava, gusa ngo ibyo byishimo ntibyaje gukomeza kuko igihe barebanaga akana ko mu jisho wa musore utagira amafaranga ariko akagira uburanga ngo yarinjiye.
Nyamukobwa ngo akibona uyu musore yinjiye ngo yahise agwa igihumure aradandabirana, abira icyunzwe yitura hasi, hanyuma abo basore bararebana bayoberwa ibibaye batangira kumuhungiza ngo agarure ubuyanja.
Uyu mukobwa ngo bashatse kumujyana kwa muganga aranga arabananira gusa ngo nta jambo yavuze kuko yari yabaye nk’ikiragi.
Murekatete ngo yahise atangira guhatwa ibibazo n’abo basore bamubaza impamvu mugenzi we arabiranye ariko ngo na we yabasabye ko bataha ikibazo bakazagisubiramo nyuma yabanje kwita ku murwayi.
Buri wese muri abo basore yashimangiraga ko uwo mukobwa ari inshuti ye.
Umwe muri aba basore wari waje gusezera umukunzi we kuko yari agiye kujya mu butumwa bw’akazi mu mahanga, ngo yasize yanditse urwandiko rurimo amagambo yo kumutuka no kumukomeretsa ndetse avuga ko ibyabo birangiriye aho.
Wa musore Rwema ngo yakomeje kujya asura umurwayi no kumubaza uko yaramutse ariko na we ngo yaje kumusezerera kuko ngo atashobora gukunda umukobwa w’indyadya ubwira abantu bose ko bazabana akaramata.
Kuri ubu ngo uyu mukobwa yabuze intama n’ibyuma kandi ngo yumva nta n’umwe wamubabarira bitewe n’uko abo basore basanze baziranye, baganira kuri gahunda buri wese yari afitanye n’uwo mukobwa barumirwa.


text:
Uwiteka niwe mwungeri wanjye, sinzakena !jephou, · muri: Gusenga
1. Zaburi ya Dawidi. Uwiteka ni we mwungeri wanjye sinzakena,
2. Andyamisha mu cyanya cy’ubwatsi bubisi, Anjyana iruhande rw’amazi adasuma.
3. Asubiza intege mu bugingo bwanjye, Anyobora inzira yo gukiranuka ku bw’izina rye.
4. Naho nanyura mu gikombe cy’igicucu cy’urupfu, Sinzatinya ikibi cyose kuko ndi kumwe nawe, Inshyimbo yawe n’inkoni yawe ni byo bimpumuriza.
5. Untunganiriza ameza mu maso y’abanzi banjye, Unsīze amavuta mu mutwe, Igikombe cyanjye kirasesekara.
6. Ni ukuri kugirirwa neza n’imbabazi, bizanyomaho iminsi yose nkiriho, Nanjye nzaba mu nzu y’Uwiteka iteka ryose.


text:
Abahanga muri siyansi, abenjeniyeri, abashoramari n’impuguke mu by’amategeko bagiye gushinga igihugu cya mbere mu mateka y’Isi kizaba kiri mu isanzure.
Imirimo yo kubaka icyo gihugu izatangira mu mpera z’uyu mwaka, biteganyijwe ko kizatahwa mu 2017. Kizaba gifite amategeko yacyo yihariye, idarapo n’ubusugire nk’ubw’ikindi gihugu cyo ku Isi.
Umuyobozi wa Komite ya UNESCO ishinzwe ubumenyi bwo mu isanzure, Dr. Igor Ashurbeyli, uyoboye uwo mushinga avuga ko kizaba gifite imitegekere n’ububasha nk’ubw’ikindi gihugu.
Yagize ati “Asgardia ni igihugu cyigenga, kandi kizajya mu banyamuryango ba Loni, gihabwe agaciro nk’ak’ibindi bihugu.”
Abashaka gushinga igihugu cya Asgardia bavuga ko kizakoreshwa nk’ubuhungiro bw’imvururu n’ibyago biri mu Isi. Mu gihe ikintu cyose cyoherezwa mu isanzure gikomeza kugendera ku mategeko y’igihugu cyacyohereje, buri muntu cyangwa ikintu kizajya muri Asgardia kizaba kigenga.
Nk’uko bigaragara ku rubuga rw’icyo gihugu, www.asgardia.space, abashaka kwiyandikisha kuzatura muri icyo gihugu batangiye kwakirwa. Ubuyobozi bw’iki gihugu buvuga ko abantu 100 000 biyandikisha bwa mbere bazahabwa ubwenegihugu nta mananiza.
Naho abandi ngo bazajya bandikira Loni bayisaba ubwo bwenegihugu. Ubwo twandikaga iyi nkuru, abamaze kwiyandikisha bari 369 235.
Mu nama y’abayobozi b’uyu mushinga, yabereye i Paris ku wa 12 Ukwakira 2016, Ashurbeyli, wiyita ko ari umubyeyi wa Asgardia, yavuze ko bateganya kuzakira abaturage miliyoni 150 benshi bakazajya bakora bataha ku Isi.
Nubwo Asgardia itaraba igihugu cyemewe, abashaka kuyituraho hari ibyo bagomba kuba bujuje nko kuba batuye mu bihugu byemera ubwenegihugu bwinshi.
Mu guhitamo abaturage, abafite amahirwe ni abafite ubushobozi n’ubuhanga bwo gushora imari mu ikoranabuhanga ry’ubumenyi bw’isanzure.
USHAKA KUBA UMUTURAGE WA ASGARDIA? KANDA HANO
Nansasira John November 2016
Najye mushyire muricyo gihugu.
Abakirisitu benshi bifashe ku munwa nyuma y’uko Imam yemerewe gusengera muri Katederali ya Kiliziya ya Gloucester mu Bwongereza. Mu imurika rishingiye ku kwemera n’umuco ryabereye muri iyo (...)
Abashakashatsi bo muri Kaminuza ya Pennsylvania muri Leta Zunze Ubumwe za Amerika bavumbuye uburyo bwo kuvura ibisebe, bigakira burundu hazaho urundi ruhu rumeze nk’urwa mbere aho gusigara inkovu (...)
Sosiyete yitwa Vivos Group yo muri Leta ya California muri Leta Zunze Ubumwe za Amerika yatangaje ko ifite indake zikodeshwa zizacumbikira imiryango mu gihe cy’irangira ry’Isi. Izo ndake zifite (...)
Umujyi wa Londres, Bangkok, Paris, Dubai na Istanbul niyo mijyi 5 yagenderewe cyane n’abakerarugendo kurusha iyindi ku mpamvu zitandukanye zirimo kuruhuka, kwiga n’ibindi binyuranye. 1. London (...)
Perezida Nkurunziza, uvuga ko ari umurokore, yabyinnye ikorasi ku buryo budasanzwe mu giterane cyo gushimira Imana akoresha buri mwaka.
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Ibyo byabayeho cyane rwose.nubundi ntushobora kubyiyumvisha utaruri mugihugu kiriya gihe.biragoye cyane kubyumva rwose.
Ibyo nelly yavuze ntacyo yaciye iruhande gusa icyo nongeraho nuko atazi amateka ya mama we nubundi yari yarunaniye umugabo we kuko yamuburaga meme une semaine yarajyiye mu nama na ba habyarimana yarazwi cyane murabo bategetsi bi Rwanda ba mbere yari mugore mubi cyane niwe wishe nyirabukwe warutuye entre kanombe cyagwa remera barumuna bu mugabo ageraho anatuma ku mugabo ko amwicana nabo bana be umugabo arahunga ageze gitarama umugore arabimenya amukurikirayo asanga muri iryo joro yakomeje butare inzu yarimo umugabo na bana gitarama yabaye umuyonga azi ko yabishe. Mana ibye nibirebire . Ariko icyo mbabwiye cyo nelly c’est une brave femme kandi nu mwana mwiza cyane.
bavandimwe. ryabara uwariraye. hari famille nyinshi muri kigali z,abana b,abatutsi babaye interahamwe ruharwa kugirango interahamwe zitagera iwabo,nubwo ari ukwikunda,kujya kwica abandi kugirango abawe barokoke, ariko rero. mwese mw,icecekere.kuko muri mwe tutamenya neza uwari gufata uwo umwanzuro ari muri situation nkiyongiyo,kandi mu menye neza ko nabarokotse bose mutazi neza uburyo barokotse.hari amabanga menshi,mushatse mujye mureka gusekana.kuko ry,abara uwariraye,kandi niba utari uhari ushimire imana, kuko wenda nawe wari kuba umwe muribo, kuko uko ucyeka ko byari bimeze mubwenge bwawe,siko byari bimeze, wabimenya gusa wari uhari nawe, bakagufatira umupanga utyaye kurusha urwembe kugikanu,ntawamenya icyo wari gusubiza,mugihe bagusabye ngu tujyane cyangwa tukwice. numva abavuye hanze y,igihugu bivugisha ibintu ntazi bavugira kubari mugihugu, mushimire imana ko mutari muhari gusa.
Nshuti nti mukajye impaka zuko baso cg banyoko bishe abatutsi!!!kdi nti mutangarirwe na Nelly,ahubwo muzabe abahamya ko jenoside ya korewe abatutsi itatewe ni hanurwa rya Perezida HABYARIMANA Juvenal,kuko intambara yaberaga mu mutara ntaho yari ihuriye n’ABANYAKIBIRIRA,abo muri Komine Kanama
Ok birashoboka arikose ababyeyi bombi bara batutsi? Ese umugabo ariho ntisobanutse ntibasiga umugore umugabo yishwe ngonuko yemeye kwica benewabo kumugabo ndemera byitwa kugura ubwoko kurengera abomurugo.
Ngaho namwe nimunyumvire iby’iwacu i Rwanda. Umubyeyi wabyaye agata abana n’umugabo bashakanye akajya kuba interahamwe !! Ibi wabisobanura ute,icyo gihe we yari muntu ki wo gutinyuka cg guhitamo kwiruka imisozi atemagura abo yabyariye ! Ntabisobanuro rwose aha byakumvikana uko byatangwa kose.. tuzi neza ko aba Maman bagira impuhwe,we yari aremye gute. Ese ubundi afungiye he !
Muri kiriya gihe byose birashoboka,nuko mutatubariza uriya mubyeyi ufunze icyabimuteye.Hari igihe yabikoraga kugirango yerekane ko famille ye ari abahutu,bityo kugirango hatagira ugera iwabo.Mwibuke ko harimo n’abatutsi bajyaga kwica abandi kugira ngo bereke interahamwe ko nabo ari abahutu mu rwego rwo kwirengera.Gusa ukuri kose kuba mu mutima wa nyirako.Ikindi nyirubwite nawe avugako azarinda apfa atamenye ukuri kwabyo.
Iyi nkuru uko Nelly yabivuze niko imeze,iwabo ni ku Cyivugiza i Nyamirambo,nyina ari mu nterahamwe zamaze aba tutsi bo ku Cyivugiza,sa mama yitwa Mwamini(sinzi niba ari uko byandikwa).
Iyi nkuru rwose uyisomye neza wakibaza uri mbese papa wuriya mukobwa yaba yarumvikanaga neza na mom mbere yuko Intambara iba ? Nkabantu bari barabyaranye bafitanye abana mbese byari gushoboka ko umugore yitera abana numugabowe akajya kwica ? Reka mbasangize ubuhamya kubyambayeho .mom yari umututsikazi papa wanjye yari umuhutu .papa yari afite mom nkumugore we wa kabiri kandi rwose kwa mom rwari urugo rukennye .kuko kurugo rukuru ariho kwa mukadata bari bakize bafite byose .ariko Intambara ibaye Papa yaraje yegera mom muri yo minsi mom yararwaye amerewe nabi .nijye wari mukuru kwa mom kuko nari fite imyaka 12 fite barumuna banjye bato 3bankurikira .papa yaraje abwira mom ati nibakwica bazakutsinde hejuru ! Aratwicaja aratubwira ati ntawemerewe kurenga irembo twabaye aho nkabafunze .abo kwa mom wacu bose baraje twihisha hamwe .papa aravuga ati bakabica batabanje kunyica ntibikunda .yemwe papa yarazwi yagerageje gutanga ihene twari dutunze agurira abari abashef bo kwica ntawigeze aza kutwica .kubera iki rero reba papa yari Umuhutu ndetse bivuzeko yari afite nabahutu runaka bumvikanaga so ntabwo yari kubura abamuvugira ngo mom aticwa .rwose mom yapfu mwiyo minsi azize indwara ya Malaria yaramaranye iminsi doreko ntaho pap yari kumucisha ngo amujyane kwamuganga kandi ntiyari no kumusiga ngo ajye kugura imiti kuko Interahamwe zahoraga zirekereje kuko umuryango wiwabo wa mom wari uri iwacu kandi bamwe munterahamwe babizi . babizi so sinumva ukuntu wowe mom wawe yataye so ndestse namwe nabana be akabata akajya kwica ! Gusa ntabwo nabitindaho muri kiriya gihe bene wacu bari barameze imikaka nkiyintare niyo idatoranya ikinyabuzima .gusa nimba ariko byakugendekeye wa mwali we nizereko uzaba ikitegererezo mubandi babyeyi .
Birashoboka kimwe nuko bitashoboka. Gusa ni ibyo kwishimira kubona amateka ababaje y’igihugu cyacu atatubuza amahirwe mu kazi. Ariko iyi nkuru yari kuba yuzuye iyo batubwira amazina y’uyu mubyeyi ufunze n’aho bari batuye kugirango tubashe kumva koko ko ari ukuri.
Aimable sinzi niba ibyo uvuze(ntabwo byumvikana cyane cyane ku bantu basoma kandi bagasesengura inkuru) ubishingira kubyo wabonye mu Rwanda muri kiriya gihe cg aribyo ngo wasomye ugasesengura kuko ibyabaye mu gihugu cyacu ntibisaba kubisesengura kuko birenze ubwenge bwa muntu! So plz nkwisabiye ikintu wareka gukomeza gushingira kwisesengura rwawe kuko nanjy uko abivuze niko byambayeho! ikimvikana cyo nuko utari mu Rwanda icyo gihe! kuko umwana yicaga umubyeyi, umubyeyi akica umwana,... Njye Data afunze azira Genoside kdi mubo ashinja haimo na mama kdi ntanarimwe ningeze mbona anamutunga urutoki mbere cg ngo amubwire nabi!! arko nawe yiyemereye ko yamwishe!! Ibyo c wabisobanura ute?!
Iyi nkuru irababbaje ariko kugira ngo tumenye neza ukuri Ikinyamakuru Ukwezi.com cyagombye kutubariza uriya mubyeyi ufunzwe uko byagenze. Wabona yarazize inzangano hanyuma umugabo we akamusiga icyaha. Mu Rwanda hari abatutsi bake bemeye kurongora abahutukazi mbere y’intambara. Kubona rero umuntu wari warakundanye n’umututsi babana neza (simbizi) hanyuma mu ntambara agata urugo rwe akajya kwica abandi batutsi ntabwo byumvikana cyane cyane ku bantu basoma kandi bagasesengura inkuru.


text:
ven.
11
nov.
2011
ISOMO RYA MBERE
Igitabo cya mbere cy’Abamakabe (1 Mak 2,15-29)
Muri iyo minsi, 15abatware b’ingabo z’umwami bari bashinzwe gutesha rubanda iyobokamana, baza i Modini bazanywe no gutura ibitambo. 16Abayisraheli benshi barahabasanga, ariko Matatiyasi n’abahungu be bajya ukwabo. 17Abatware b’ingabo z’umwami ni ko guterura, babwira Matatiyasi bati « Uri umutware w’ikirangirire muri uyu mugi, ushyigikiwe n’abahungu bawe n’abavandimwe. 18Ngaho rero ngwino abe ari wowe ubanziriza abandi kubahiriza itegeko ry’umwami, mbese nk’uko amahanga yose, abantu bo muri Yuda n’abasigaye i Yeruzalemu, babigize. Bityo wowe n’abahungu bawe muzabarirwe mu ncuti z’umwami, muzagororerwe feza na zahabu n’ibindi by’amoko menshi.» 19Matatiyasi asubiza mu ijwi riranguruye ati «Niba imiryango yose iri mu gihugu cy’umwami imwumvira, buri muryango ukirengagiza imigenzo y’abasekuruza bawo igakurikiza amategeko ye, 20jyewe, abahungu banjye n’abavandimwe banjye, tuzakurikiza Isezerano ry’abasekuruza bacu. 21Imana iraturinde kwihakana Amategeko n’ibikorwa tugomba gukurikiza. 22Nta bwo nzumvira amategeko y’umwami, atuma duteshuka ku migenzo yacu ku buryo twabogamira iburyo cyangwa ibumoso.»
23Ngo amare kuvuga ayo magambo, Umuyahudi aratambuka bose bamureba kuglra ngo ature igitambo ku rutambiro rw’I Modini, nk’uko iteka ry’umwami ryabitegekaga. 24Matatiyasi ngo abibone, ishyaka rimugurumanamo yumva agize akanyabugabo; uburakari buba bwose maze ariruka amusogotera ku rutambiro. 25Umuntu w’umwami wategekaga gutura ibitambo na we amutsinda aho, nuko urutambiro ararusenya, 26Yarwaniye Amategeko ishyaka nk’iryo Pinehasi yigeze kugira, igihe yishe Zimiri mwene Salu. 27Nuko Matatiyasi atera hejuru mu ijwi riranguruye, abwira umugi wose ati «Abantu bose biyumvamo ishyaka ry’Amategeko kandi bakaba bashyigikiye Isezerano, nibankurikire!» 28Matatiyasi ubwe n’abahungu be bahungira mu misozi, basiga mu mugi ibyo bari batunze byose. 29Nuko abantu benshi bifuzaga gukomeza ubutungane no gukurikiza Amategeko, baramanuka bajya kwiturira mu butayu.
ZABURI (Zab 50 (49),1-2, 5.7ac, 14-15)
Inyik/ Ugendera mu butungane, Imana izamwereka umukiro wayo.
Imana nya mana ari yo Uhoraho,
Ivuze Ijambo rikoranya isi yose,
guhera mu burasirazuba kugeza mu burengero bwaryo.
Imana irabagiraniye kuri Siyoni,
yo bwiza buzira inenge.
Iti « Nimunkoranyirize abayoboke banjye,
ba bandi twagiranye igihango kigasozwa n’igitambo!
Tega amatwi muryango wanjye, ngiye kuvuga,
jyewe Imana nkaba n’Imana yawe!
« Ahubwo jya utura Imana igitambo cyo kuyishimira,
Kandi wuzuze amasezerano wagiriye Umusumbabyose;
hanyuma uzabone ubunyiyambaza igihe cy’amagorwa,
ubwo rero nzagutabaza, maze nawe unsingize.»
IBANGONDIRIMBO RIBANZIRIZA IVANJILI (Zab 95 (94), 8)
Alleluya Alleluya.
Uyu munsi ntitunangire umutima wacu,
ahubwo dutege amatwi ijwi ry’Uhoraho.
Alleluya.
IVANJILI
+ Luka (Lk 19,41-44)
Muri icyo gihe Yezu ageze hafi ya Yeruzalemu, 41amaze kwegera umugi no kuwitegereza, arawuririra 42avuga ati «Ubonye uyu munsi iyo ugera waramenye icyaguhesha amahoro! Noneho rero byarakwihishe. 43N’iminsi iragusatiriye maze abanzi bawe bazakugote, bagutangatange, bakwagirize impande zose. 44Bazakurimburana n’abana bawe bazaba bakurimo, kandi ntibazagusigira n’ibuye rigeretse ku rindi, Kuko utamenye igihe Imana yakugendereyeho.»


text:
Mar 01, 2016 Bienvenu Ndacyayisenga Abafatanyabikorwa 0
Hari imirongo yo muri Bibiliya yagufasha kugira urugo rurimo umunezero kurusha uwo mwari musanganywe cyangwa se n’igihe mwari mwarawubuze ukaba wakongera ukagaruka.
Ntukajye ugarura amakosa yo mu bihe byashize : Muri Luka 6:37 hagira hati : “ Kandi ntimugacire abandi urubanza kugirango namwe mutazarucirwa, kandi ntimugatsindishe namwe mutazatsindishwa. Mubabarire abandi namwe muzababarira
Ntimukaryame hari ibyo mukirakaranije : mu rwandiko Pawulo yandikiye Abafeso4:26 hagira hati : “ Nimurakara ntimugakore icyaha, izuba nririkarenge mukirakaye
Geregeza byibuze rimwe ku munsi uvuge ijambo rishimagiza uwo mwashakanye : “Ururimi rukiza ni igiti cy’ubugingo ariko urugoreka urugoreka rukomeretsa umutima’imigani15:4
Jya usuhuzanya urugwiro uwo mwashakanye : Ansome no gusoma ku munwa we kuko urukundo unkunda rundutira vino” Indirimbo za Salomo 1 : 2
Mujye muyoborwa n’urukundo : Urukundo rurihangana, rukagira neza,urukundo ntirugira ishyari, urukundi ntirwirarira, ntirwihimbaza,ntirukora ibiteye isoni, ntirushako ibyarwo,ntiruhutiraho, ntirutekereza ikibi ku bantu 1 kor 13:4,5
Ayo ni mawe mu masomo yo muri Bibiliya yagufasha kugira urugo rufite umunezero bikaba byoza mugiye muyasoma muri kumwe n’abo mwashakanye nabo bakumva ko ibviri muri ayo masomo bibareba, bityo mugafataniriza hamwe kubaka urugo runezerewe.
Nd. Bienvenu/Isange.com
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
jeu.
18
nov.
2010
Ku nshuro ya cyenda urubyiruko gatolika rwahuriye mu ihuriro ku Gikongoro. Insanganyamatsiko iragira iti: « Mwigisha mwiza ngomba gukora iki kugira ngo nzabone ubugingo bw’iteka ho umurage ? » ( Mk 10,17)
Urubyiruko ruturutse mu madiyosezi yose y’u Rwanda mu Burundi no muri Kongo rwatangiye kugera ku Gikongoro mu mujyi wa Nyamagabe ku wa 17 ugushyingo 2010 guhera ku gicamunsi.
Ihererekanya ry’umusaraba w’urubyiruko
Umutambagiro watangiye kuri uyu wa 17 ugushyingo i saa cyenda n’iminota 45 uyoborwa n’umwepiskopi wa Diyosezi ya Gikongoro Myr Augustin MISAGO ari kumwe na Myr Servilien NZAKAMWITA Umwepiskopi wa Diyosezi ya Byumba akaba na Perezida w’Akanama k’Abepiskopi gashinzwe Ikenurabushyo ry’Urubyiruko, bakikijwe n’abasaseridoti basaga 40 baje baherekeje urubyiruko.
Kimwe mu biranga ihuriro ry’uruyiruko ni Umusaraba w’urubyiruko Diyosezi iheruka kwakira Ihuriro ihereza Diyosezi yakiriye ihuriro. Uyu mwaka urubyiruko rwa Diyosezi ya Cyangugu rwahereje umusaba urubyiruko rwa Diyosezi ya Gikongoro.
Padiri Theophile NIYONSENGA Omoniye w’urubyiruko ku rwego rw’igihugu yatangiye asobanura iby’umusaraba w’Ihuriro ry’Urubyiruko umaze guhetura amadiyosezi yose y’u Rwanda. Ati: « Umusaraba ni ibendera ry’ab’ingoma y’ijuru ». Ikimenyetso cy’ugutsinda kwa Kristu. Yashishikarije urubyiruko kurangamira umusaraba. «Igiti cy’umugisha,Urukundo rw’Imana, amizero y’urubyiruko».
Padiri uhagarariye Umwepiskopi wa Cyangugu mu gisingizo cyiza ari kumwe n’abasaseridoti 7 n’urubyiruko rwa Diyosezi ya Cyangugu yashyikirije umusaraba Myr Augustin MISAGO ari kumwe n’abasaseridoti n’urubyiruko rwa Diyosezi ya Gikongoro. Padiri yerekanye uko uwo musaraba bamaranye umwaka wazengurutse amaparuwasi yose ya Cyangugu wabagiriye akamaro ku buzima bwabo bwa roho. Yifuriza urubyiruko rwa Diyosezi ya Gikongoro kuzawuronkaho ingabire nyinshi.
Mu nyigisho ye Myr Augustin MISAGO yagarutse ku musaraba bakiriye ati: « umusaraba twawushyize hagati yacu, Kristu wazutse ari kumwe natwe azaduherekeza muri iyi Forum. Ikiduhuje si ikindi ni ukwemera. Duhuriye hamwe ngo duhurize hamwe turebere hamwe ngo turusheho kubona urumuri rwa Kristu mu mibereho yacu, ngo tubone uko tugana inzira y’ijuru. Twaje kurangamira umusaraba wa Kristu ikimenyetso cy’urukundo rw’Imana mu bantu.


text:
Bosenibamwe yahigiye kurandura imirire mibi mu Ntara y’Amajyaruguru
Umuyobozi w’Intara y’Amajyaruguru, Bosenibamwe Aimé yatangaje ko ibibazo byo kugwingira mu bana ari intambara biteguye kurwana dore ko imirire mibi n’isuku nke biri mu bituma iyi ntara ibona amanota macye mu mihigo kandi hari byinshi biba byakozwe.
Mu nama yahuje abayobozi b’Intara y’Amajyaruguru, ab’Uturere, aba Visi-Meya, abashinzwe ubuzima, imiryango itegamiye kuri Leta ikorera muri iyi ntara ndetse n’Umuryango SUN Alliance (Scaling Up Nutrition) uhuriyemo imiryango yose ya sosiyete sivile yita ku bijyanye n’imirire bahuye bakora isuzuma ryo kureba aho intara ihagaze nyuma y’uko uturere twisuzumye bitewe naho twasanze duhagaze mu kwesa imihigo.
Abayobozi bongeye kwerekwa uko uturere duhagaze mu bijyanye n’imirire mibi nk’uko byagaragajwe mu Ibarura ku mibereho y’Abaturage rya 2014-2015 aho Gakenke bari ku kigero cya 46%, Burera 42,9%, Musanze 37,8, Gicumbi 36.6% na Rulindo 33.8%.
Umuyobozi w’Intara y’Amajyaruguru, Bosenibamwe Aimé yatangaje ko bahujwe no kwisuzuma no gufata ingamba.
Ati “Ikigaragara ni uko nta buryo ibikorwa by’imihigo bihuzwa n’impinduka ku baturage, ntabwo habayeho kuvuga ngo imihigo turimo dukora irazamura gute imibereho myiza y’abaturage.
Usanga imihanda myiza yarakozwe, ibigo nderabuzima byarubatswe ariko bikavuguruzwa no kubona abaturage bagifite umwanda, abana bafite ibibazo by’imirire mibi. Ikibazo kikaba impamvu imihigo itahinduye ubuzima bw’abaturage.”
Abajijwe ku kigiye gukorwa kugira ngo ikibazo cyo kugwingira mu bana kirangire, Bosenibamwe yagize ati “Tugiye gushyiramo imbaraga, dushishikarize ababyeyi kuvanga indyo, ikibazo cy’imirire ni intambara tugomba kurwana kuko tuyemera.”
Umuyobozi w’Ihuriro ry’Amasosiyete arwanya ikibazo cy’imirire mibi mu Rwanda, SUN Alliance, Butera John Robert Mugabe, yavuze ko iki kibazo kigomba gushakirwa umuti.
Ati “Tweretse inzego z’ubuyobozi ko hari ikigomba gukorwa kuko mu bana 10 bari munsi y’imyaka itanu harimo batatu baba baragwingiye. Ni ikibazo kigomba kwitabwaho kandi natwe nk’abafatanyabikorwa tukareba mu miryango itandukanye dukorana icyo ibikoraho ndetse tugasaba ko niba hari amafaranga yakoreshwaga mu gikorwa iki n’iki ashobora gushyirwa mu cyihutirwa nk’iki cy’imirire mibi igacika burundu.”
SUN Alliance igizwe n’imiryango 79 ya sosiyete sivile ikaba igamije guhashya ibibazo by’imirire mibi mu Banyarwanda.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Urukundo ni kimwe mu bintu bituma abantu bishimirana ku buryo iyo abakundana babashije gushimishanya mu buryo bwimbitse urukundo rwabo ruramba ndetse babikora kenshi rukaba rutazigera na rimwe ruzamo agatotsi, aha ariko nanone ntawakwirengagiza ko hari bamwe babyumva bitandukanye mbese bumva ko uburyohe bwurukundo ari mu gukora imibonano mpuzabitsina gusa nubwo babifata gutyo ariko abahanga mu buzima bw'abantu bo siko babibona ahubwo bo bashimangira ko kubana kwabantu bishingiye ku biganiro bagirana ndetse nuko bo ubwabo bakirana.
Bityo twe twagerageje gushaka amwe mu magambo ushobora kubwira umukunzi wawe akakwishimira ndetse byaba nangombwa akaba yagusekera bityo urukundo rwanyu rugakura rugasagamba ruagashinga imizi izira kuma.
Mbega disi iyo usetse ndeba
Mbura aho nkwirwa nkumva ntwawe
Kuko iyo unezerewe ndarengwa
Wasamarira kunsanga
Nkumva rwose ndi ku idembe.
Singukunda nkabatabizi
Bamwe bateshaguzwa gitindi
Bakanatondoroka butenge
Bagira ngo twese niko dukunda
Kandi twebwe tutabikunda.
Reba waga ukuntu undeba
Rushaho cyane ndumva ntazi
Kandi rwose si agahararo
Igihe tumaranye si gito na gato
Ni wowe wanjye kangire!.
Naba nkonje cyangwa nshyushye
Naba nshonje cyangwa mpaze
Naba muzima cyangwa ndwaye
Nawe kandi uko waba kose
Ni wowe wanjye ubu nta gisibya.


text:
Dec 31, 2015 Nicodeme Nzahoyankuye Amakorali 0
BeneKorah ihuriro ry`urubyiruko rw`abanyeshuri b`abarokore bo mu bigo bitandukanye byo muri Kigali bafatanyije na FriendS of Daniel urubyiruko rwo muri Zion Temple bateguye igitaramo kizabanzirizwa n`ivugabutumwa ryo ku muhanda.
Nk`uko twabitangarijwe na Jackson uhagarariye Bene Korah yadutangarije ko bateguye igitaramo ” Thanks Giving ” mu rwego rwo gushima Imana ndetse no kongera kwibutsa urubyiruko ko imbaraga rufite zagakwiriye gukoreshwa mu bintu bizima ati:” Thanks Giving Concert, ni igitaramo twateguye mu rwego rwo gushima Imana kuri byinshi yadukoreye muri uyu mwaka wa 2015 ndetse tukongera kwibutsa urubyiruko ko bakwiriye gukoresha imbaraga zabo mu bintu bizima.”
Si ibyo gusa kuko nk`uko yakomeje abidutangariza iki gitaramo kizaba kuri uyu wa gatandatu tariki ya 2 Mutarama 2016 kuva i saa munani kuri Zion Temple Gatenga kizabanzirizwa n`amahugurwa ku ivugabutumwa ry`abantu bake, aya mahugurwa azatangwa na Bishop Dieudonne VUNINGOMA akazatangira saa tatu zuzuye.
Nyuma yo guhugurwa mu gihe kingana n`isaha n`igice, abazaba bitabiriye aya mahugurwa baherekejwe na Bishop Dieudonne VUNINGOMA bazigabanyamo amatsinda ubundi bajye kubwiriza ku mihanda kugira ngo barebe koko niba ibyo bigishijwe bazaba babifashe. Ku isaha ya saa saba bazongera bahurire kuri Zion Temple Gatenga barebere hamwe uko iki gikorwa cyagenze banasangirire hamwe bitegura kujya mu giterane.
Mu gusoza ikiganiro Jackson yatanze ubutumwa ku rubyiruko ndetse n`abandi bifuza kuza kwifatanya nabo ati:”Urubyiruko ni imbaraga z`igihugu kandi babasha no guhindura ibintu byinshi binyuze mu mbaraga zabo, niyo mpamvu tubararikira kuza kwitabira iki giterane kugira ngo barusheho kumenya uko imbaraga zabo bazikoresha mu bintu bifitiye itorero ndetse n`igihugu umumaro.”
Tubibutse ko iki gitaramo kizaba kuwa gatandatu tariki ya 2 Mutarama 2016 kuri Zion Temple Gatenga kuva i saa munani kugeza saa moya n`igice, kikazitabirwa n`abahanzi barimo Rene Patrick, Tehillah DPM na Healing Worship Team/Urugero
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Ariko ubwo kuki Evode atsindagira mu nama y'umushyikirano ko Musenyeri Nzakamwita atagira urugo. Igihembo bamugenewe nk'Umurinzi w'igihango, yagiherewe iki niba atari ukwita ku muryango? Ariko ubwo kuki Evode yumva ko Musenyeri Nzakamwita atatanze umuti? Niva avuga ko umutekano wagera no mumuryango, ubwo aho nta ntangiriro y'igisubizo irimo? Ariko kuki Evode avuga ngo nta hantu ku isi ibibazo bitaba. Ibyo wabivuga waje mu nama yo kwiga uko mukemura ibibazo biri mugihugu cyanyu? None se ahandi hari ibyo bibazo barikiriza bati dufite ibibazo Amen? Aho Evode ntafite umugambi wo gucecekesha abahagarariye Kiliziya gatolika? Kuko badashaka? Buriya Evode ni igitambambuga kuburyo atarumva ko muri uko kudashaka kwabo harimo kwitangira abandi? Mwe muravuga ikinyabupfura gicye. Ariko njye ndabibonamo n'urwango rwa Kiliziya gatolika kuko inatanga "penetensiya"
Shema Rugamba - 17/12/2016 saa 13:14